Perbezaan T5 & T8 yang perlu anda tahu

Pernahkah anda mendengar atau menggunakan lampu jenis kalimantang T5 & T8 di rumah anda. Jika anda ingin tahu sebenarnya terdapat dua jenis lampu kalimantang (Fluorescent Fitting) yang terdapat di pasaran dan sering digunakan secara meluas iaitu jenis T8 dan T5.

Lampu Kalimantang jenis T8 telah digunakan secara meluas terutama di premis kediaman sejak dari awal tahun 80-an. Cahaya yang dipancarkan pula ialah jenis cerah putih (daylight) atau kekuningan (warmlight).

Secara teknikalnya, lampu kalimantang jenis T5 adalah menggunakan ballast (choke) jenis elektronik dan lampu kalimantang jenis T8 pula menggunakan ballast (choke) jenis magnet (magnetic).

Walaubagaimanapun, kos lampu kalimantang jenis T5 adalah lebh mahal sekitar 25% sehingga 40% berbanding lampu kalimantang jenis T8 bergantung kepada jenis kualiti pembuatan dan pengeluar seperti Phillips, OSRAM, GEC dan sebagainya.

Perbezaan fizikal lampu T5 dan T8 ialah ianya lebih kecil kurus (slim) dan pastikan anda membaca label T5 atau T8 pada tiub lampu sebelum membelinya.

Oleh yang demikian, anda sebagai pengguna elektrik digallakkan untuk menggunakan lampu kalimantang dari jenis T5 bagi tujuan langkah-langkah penggunaan elektrik berhemah dan penjimatan penggunaan elektrik jangka panjang.

Purist Blue
Biru lembut atau purist blue memberi satu rasa yang tenang dan mendamaikan dengan pilihan tona warna ini. Jadikan ia satu terapi semula jadi dalam ruang kediaman anda.

IMPIANA menyajikan himpunan dekorasi warna pilihan IMPIANA 2020. Kalau tahun ni tak ada kat rumah korang warna ni, tak ‘in‘ la sis….

Sebagai kakitangan yang bertugas di tengah-tengah kota metrpolitan yang sibuk tanpa henti, kita mesti selalu berhadapan dengan isu tiada masa untuk mengemas rumah sehinggakan apabila stress di pejabat balik ke rumah pula keadaan rumah tunggang langgang. Lagi stress dibuatnya!

Jika hari bekerja 9-5 anda tidak mempunyai masa untuk mengemas, solusi biasa adalah untuk mengemasnya pada hari minggu, tetapi untuk menunggu hari minggu pula ada kalanya banyak urusan yang menanti.

Oleh itu, IMPIANA ingin membantu anda dalam berkongsi sedikit maklumat mengemas rumah di awal pagi sebelum pergi bekerja dan anda tidak akan lagi stress setelah pulang dari pejabat kerana anda sudah uruskannya di sebelah pagi cuma di waktu petang, anda hanya perlu kemaskan ruangan yang tertinggal dan di bahagian lain.

1) Mengemas dahulu tempat tidur

Anda boleh menjimatkan masa mengemas dengan memastikan cadar serta selimut katil anda dalam keadaan teratur di sebelah pagi sebelum melakukan rutin harian yang lain. Kaedah ini dapat menjimatkan masa mengemas sewaktu pulang dari pejabat di sebelah petang serta boleh memfokuskan bahagian lain di dalam rumah seperti dapur dan ruang tamu.

2) Kemas bilik air

Selepas bangun dari tidur, anda pasti akan terus mandi untuk memyegarkan diri selepas tidur yang panjang. Apa yang penting adalah untuk memastikan bilik air anda dalam keadaan yang teratur tanpa ada gumpalan rambut yang gugur tertinggal di lubang saliran, bekas buih serta syampu dan tumpahan ubat gigi. Jika pasangan anda selalu mencukur misai dan janggut, pastikan pisau cukur serta buih foam tidak tertinggal dalam sinki, selain itu guguran bulu misai juga harus diberi perhatian. Istilah TERTINGGAL tidak sepatutnya timbul jika anda tidak mahu kadar stress bertambah setelah balik bekerja.

3) Kumpulkan baju kotor dalam satu bekas khas

Buangkan habit parking tuala basah serta baju kotor secara merata. Tahukah anda, baju kotor serta pakaian basah terutamanya tuala adalah penyumbang utama kepada bau hapak dan mengundang ketidak selesaan di dalam rumah. Basuh baju di sebelah pagi mungkin tidak sempat, jadi kumpulkan dalam satu bekas baju kotor dan tutup agar baunya tidak merebak keluar (untuk rumah high rise yang tiada balkoni), tetapi jika anda tinggal di rumah jenis landed dan punyai halaman sendiri, mungkin anda boleh terus basuh dan sidai mengikut ramalan kaji cuaca harian.

4) Jangan tinggal pinggan kotor dalam singki

Jika disebelah pagi anda dan pasangan gemar makan bijirin serta bersama susu, pastikan selepas makan untuk terus membasuhnya. Ini kerana walaupun anda sudah habis makan sisa tinggalan susu kalau tidak dibasuh akan mengeluarkan bau masam basi yang bakal membuatkan mood anda bertukar dengan cepat. Jadi jangan tangguhkan pembasuhan di sebelah pagi kerana anda pasti tidak mahu membasuh pinggan bersama susu basi dan juga makanan busuk yang lain.

5) Sapu ruang tamu

Pastikan tiada sebarang sisa kotoran yang tertinggal di ruang tamu dan susun semula segala bantal dan sofa di ruang tamu sepertimana asal sebelum anda memasuki ruang kamar beradu. Ini akan menjimatkan masa mengemas di sebelah petang dan anda tidak akan stress sebaik sahaja pulang daripada bekerja. Ini kerana ruang tamu merupakan bahagian pertama dalam rumah. Bayangkan, buka sahaja pintu masuk, ruang tamu anda bersepah?

6) Jangan tinggal sampah dalam rumah

Buang jauh-jauh amalan, dah penuh bakul sampah baru buang. Ini kerana sisa sampah seperti perut ikan dan ayam tidak mengambil masa yang lama untuk berbau. Jadi sebaik sahaja anda selesai memasak atau siang ikan, terus buang sampah tersebut di dalam bilik sampah yang disediakan oleh pihak JMB atau tong sampah besar di luar rumah.

7) Periksa kembali segala kekotoran

Setelah pulang dari pejabat, pasti anda akan berasa penat setelah seharian bertugas melihat keadaan rumah yang tenang dan teratur pasti membuatkan anda berasa lega. Di waktu ini anda boleh mengambil masa untuk berehat sebentar dan teruskan dengan ruti harian lain seperti membasuh baju, mengemas sedikit baki kekotoran yang anda tertinggal di pagi hari dan sebagainya.

DIY ruang laundry dan dapur basah luas 250 kaki persegi, Kos 25 termasuk upah tukang rumah. Ruang ini biasanya untuk kegunaan membasuh dan menjemur kain, memasak serta menyimpan bahan-bahan mentah.

Nota: Barang beli sendiri dan upah tukang untuk buat bahagian ini.

“Atap pakai separuh, atap gajah guna kekuda kayu dan separuh tempered glass. Kekuda kayu untuk atap gajah untuk tingkap dan pintu luar.

“Pasang dua unit lampu. Jumlah kos RM25,000 termasuk upah tukang rumah. Barang beli sendiri. Cat banyak beli online. Tip hendak jimat beli barang-barang kasar, bandingkan harga dengan dua kedai hardware. Ambik harga yang terbaik.  Tempoh untuk siapkan ruang ini satu bulan.”

Ruang laundry dan dapur basah yang terbuka sebelum ini.

Selepas proses renovasi dilakukan.


3 Tanaman Herba Paling Mujarab Cegah Lipas Secara Alami. Memang keabnyakan rumah mesti akan hadir si lipas ni. Tak kira bersih macma mana pun, kebaisaanya akan ada juga. Samapi akdangkala terfikir, dari mana datangnya. Betul tak? Selain menggunakan bahan atau produk pencegah dan pembasmi lipas, anda juga boleh cuba gunakan 3 tanaman ni sebagai alternatif.

Dipetik dari perkongsian The Pratical Planter, berikut adalah 3 jenis tanaman yang memabntu mengusir dan mencegah kehadiran lipas di dalam kediaman

Terdapat banyak jenis tanaman harba yang sesuai digunaakn untuk mencegah lipas. Namun, daun salam adalah tanaman herba yang paling efektif. Kandungan Eucalyptol yang terdapat di dalam daun salam amat tidak digeamri oleh lipas

Selain kandungan Eucalyptol diguanakan sebagai salah satu bahan untuk menghasilkan ubat batuk, ia juga didapati berupaya mengusir serangga. Ia turut digunakan oleh veterina untuk merawat parasit yang terdapat pada haiwan

Bepeta cataria atau nama tempatanya cat nip amat digemari oleh kucing. Para pengkaji di Lowa State University berpendapat, catnip lebih efektif mencegah lipas jika dibandingkan dengan bahan kimia yang lain.

Di dalam catnip terkandung Nepetalactone yang berfungsi secara alami mencegah lipas. Selain itujuga, ia berupaya mencegah serangga perosak lain seperti semut dan kumbang.

Selain warna dan bunga yang cantik, kekwa berupaya mencegah serangga seperti nyamuk dan lipas. Kenapa kekwa tidak digeamri lipas? ini kerana ia mengandungi Pyrethrum. Ia merupakan anti oksida alami yang terdapat di dalam buga dari kelaurga Pyrethrum seperti kekwa.

Biar dapur sempit asalkan kita puas hati dengan kualiti yang ada dan memberi ilham sehabis baik untuk menyerlahkan seri dan nilai praktikalnya. Ini adalah idea untuk rekaan dapur sempit yang sesuai dengan kediaman jenis kondominium dan apartmen.

KECIL TIDAK BERMAKNA SEMUA BENDA KENA SIMPLE. BOLEH JE KITA PADANKAN ASAL ADA PLANING DAHULU.

CONTOH ILHAM WARNA YANG MENARIK UNTUK SEBUAH DAPUR. CERIA DAN CANTIK!

kemasan kaunter kalau boleh biarlah berkualiti. Dalam kita menyiapkan dapur cantik dan berkualiti, bahagian atas ini janganlah berkira kerana ia penting untuk melakukan tugas di dapur. Malah kualiti kaunter top juga antara elemen estetika yang warjar di jaga

MATERIAL JUGA PENTING AGAR DAPUR NAMPAK CANTIK DAN CLASS. ADKALA MATERIAL ASAS JE PUN TAPI PANDAI MIX DAN MATCH NAMPAK CANTIK DAH.

Kabinet tertutup padu sampai ke siling bagus. Tetapi bosan juga kalau semua tertutup. Dah macam dapur kapal terbang. Jadi kalau dan seunit dua kabinet terbuka tak salah. Terutama untuk mengeringkan pinggan mangkuk. Susunan yang cantik pasti membuat hati tertarik.

KEPELBAGAIAN BENTUK KAUNTER DAN MENEPATI FUNGSI DI DAPUR. RUANG NAMPAK HIDUP DAN CANTIK JIKA BIJAK ANDA MENGGUNAKANNYA.

Pelan lantai kena bijak. RUANG KOMPAK ini juga perlu kaunter sarapan dan ruang untuk meltak peti sejuk. Jadi jangan ketinggalan ye menempatkan segala bagai keperluan asas di dapur dan rancang dengan teliti keperluan anda.

MASUKKAN SEMUA KEPERLUAN DALAM 1 RUANG. KOMPAK , BIJAK DAN TIDAK MENYUSAHKAN KITA BERGERAK.

Selain tanaman hiasan berbunga, daun berwarna-warni serta berbau harum, sayuran juga dapat memainkan peranan penting memberikan keunikan kepada taman. Selain bentuk daun lebar dan sifat menjalarnya, kehadiran labu di taman menjadi arca semula jadi unik apabila berbuah kelak. Ketahui sifat pokok labu untuk serikan taman anda.

Buah labu manis mempunyai banyak khasiat. Antara khasiat dalam labu termasuk tenaga, protein, karbohidrat, serat, kalsium, fosforus, zat besi, natrium, kalium, beta karotina, vitamin B1, vitamin B2, Niasin dan vitamin C.

Menyemai
Semai benih labu terus di dalam tanah. Semai benih sedalam 2.5 cm (1 inci). Letakkan benih secara menegak dengan bahagian tajam di sebelah bawah. Letakkan 2 atau 3 biji benih dalam satu lubanng. Jarakkan antara benih sepanjang 1 hingga 2 m dalam semua arah. Benih labu manis akan bercambah dalam masa 6 hingga 10 hari. Kemudian kerat anak pokok yang lemah. Tinggalkan anak pokok yang paling besar.

Sekiranya kawasan anda terdapat semut api (semut gatal), serangga tersebut mungkin akan memakan benih yang anda semai. Elok semai di dalam bekas semaian terlebih dahulu. Apabila anak pokok mempunyai 2 set daun baru dan akar memenuhi bekas semaian, alih anak pokok ke atas tanah.

Merumput
Merumput di peringkat awal pertumbuhan anak pokok labu manis. Apabila ia telah membesar, daun pokok labu yang besar akan menghalan rumpai dari tumbuh subur.

Menyiram
Pokok labu manis memerlukan air yang banyak. Siram setiap hari di musim kering.

Membaja
Pokok labu manis memerlukan nutrien yang banyak terutamanya nitrogen. Tambah baja 2 minggu selepas menyemai dan kemudian setiap 3 minggu.

Mendebunga
Bunga jantan dan bunga betina labu manis adalah berasingan. Anda mungin perlu menjalankan pendebungaan secara manual. Bunga betina yang tidak didebunga akan luruh. Ketika buna betina sedang mekar, sentuh potongan stamen yang mengandungi debunga dari bunga jantan ke stigma bunga bebtina. Kemudian ikat kelopak bunga betina untuk mengelakkan lalat buah bertelur di dalam bunga dan merosakkan buah labu manis. Lihat posting tentang pendebungaan labu manis.

Memangkas (Pruning)
Potong batang pucuk labu 2 helai daun dari buah muda untuk mempastikan nutrien yang terhasil dihantar ke buah labu sepenuhnya. Ini juga menjadikan pokok labu tumbuh merimbun.

Menuai
Tuai buah setelah pokok kelihatan tua dan hampir kering. Anda juga boleh tuai pucuk disepanjang pokok hidup subur untuk dimasak sebagai sayur dan bunga labu manis juga enak dibuat salad.

Apabila sudah seminggu menjalani ibadah puasa di bulan Ramadan, pastinya ada segelintir di kalangan anda yang sudah mula berasa bosan dan jemu untuk berbuka puasa di rumah. Bukan itu sahaja, kadang-kala kita juga sudah muak dengan juadah menu makanan yang dibeli di bazar Ramadan khususnya.

Jadi, bagi anda yang ingin mencari tempat atau lokasi untuk berbuka puasa yang menarik, mari IMPIANA kongsi dan cadangkan kepada anda tiga lokasi yang menarik boleh dijadikan sebagai pilihan.

Foto: Instagram @fourpointskualalumpurchinatown

Quan’s Bazar Selera ini telah diperkenalkan oleh hotel Four Points by Sheraton Kuala Lumpur yang terletak berdekatan sekitar Chinatown di ibu kota.

Apa yang menariknya mengenai lokasi ini, Quan’s Bazar Selera menyediakan santapan bufet juadah makanan dengan keunikan tradisi Chinatown itu sendiri kolaborasi bersama tukang masak terkenal, Cef Naem Ramli.

Untuk maklumat anda, santapan bufet Quan’s Bazar Selera ini telah bermula pada 23 Mac lalu sehingga 21 April depan dari jam 6.30 petang sehingga 10.30 malam.

Anda boleh menikmati juadah makanan di sini dengan harga serendah RM148+ untuk dewasa, manakala warga emas dan kanak-kanak umur 6 hingga 12 tahun mendapat diskaun harga potongan sebanyak 50%. Untuk umur 6 tahun dan ke bawah, adalah percuma.

Foto: Instagram @sheratonimperialkl

Santapan bufet Feast Of 7 Wonders yang telah diperkenal oleh Sheraton Imperial Kuala Lumpur Hotel ini pula menyediakan pelbagai jenis menu juadah makanan dari 7 wilayah negara dari seluruh dunia. Bersiap sedia untuk nikmati perjalanan menyusuri seluruh dunia dengan hidangan berbuka puasa yang mengasyikkan.

Apa yang menariknya di sini, antara menu juadah makanan yang disajikan di sini adalah seperti ayam perap berempah Arab dari Syria, pilihan pasta segar dari Itali, Bakso Daging Angus Klasik yang dibuat dengan bebola daging dari Indonesia, Kulfi Falooda sebagai pencuci mulut utama dari India dan macam-macam lagi. Menarik bukan?

Santapan bufet Feast Of 7 Wonders ini menawarkan harga serendah RM197 bagi dewasa manakala kanak-kanak, RM97 untuk setiap seotang

Citarasa Anak Kampung yang diperkenalkan oleh The Westin Kuala Lumpur Hotel ini juga sangat menarik kerana sepanjang bulan Ramadan ini akan menyediakan sajian bertemakan  masakan kampung dari serata negeri di Malaysia antaranya sajian daripada negeri Selangor, Perak, Pahang, Melaka, Johor, Negeri Sembilan dan lain-lain.

Jika anda berbuka puasa di santapan bufet Citarasa Anak Kampung oleh The Westin Kuala Lumpur Hotel ini, anda berpeluang untuk menikmati menu juadah yang ada di serata negeri di Malaysia yang sememangnya melazatkan.

Antara sajian menu yang menyelerakan terdapat di sini Sup Kambing Merah Berempah, Kerabu Perut Bunga Kantan, Daging Dendeng Berlado, Sotong Sumbat dan macam-macam lagi.

Bagi anda yang ingin menikmati santapan bufet Citarasa Anak Kampung, anda boleh  segera singgah ke The Westin Kuala Lumpur Hotel untuk berbuka puasa bermula 24 Mac sehingga 19 April depan dengan membuat tempahan serendah harga RM208 untuk dewasa dan RM104 bagi kanak-kanak.


Awas Jangan Terpedaya Nampak Macam Sedap Tapi Sebenarnya Beracun

Berasal dari keluarga Apocynaceous dan boleh mencapai ketinggian sehingga 12 meter, Cerbera odollam juga dikenali dengan pelbagai nama. Ia dikenali sebagai pokok ping-pong, buta-buta, sea mango, bintaro atau nyan di Asia Tenggara. Panggilan yang agak terkenal adalah sebagai pokok racun tikus kerana masyarakat di Malaysia gemar menggunakan buahnya untuk menghapuskan tikus di kediaman mereka. Berasal dari India dan Selatan Asia, dan boleh ditemui di hutan Malaysia serta di negara ASEAN yang lain. Kawasan berpaya merupakan zon prolifik yang sesuai untuk tumbuhan ini membiak.

Tumbuhan ini mempunyai bunga putih dengan mata kuning. Bunganya berbau agak wangi serta batangnya berwarna kelabu. Buahnya berbentuk bulat sepeti bola, berwarna hijau semasa muda. Sebaik sahaja buahnya terdedah kepada udara, tempurung putih akan bertukar menjadi ungu, ungu gelap dan akhirnya perang atau hitam. Keseluruhannya pokok ini mengeluarkan susu putih seakan-akan susu getah.

Getah dan bijinya mengandungi racun. Merupakan buah yang mengandungi toksid yang tinggi terutamanya pada bijinya dan menduduki tangga keempat tumbuhan yang paling merbahaya di dunia. Isirung Cerbera odollam mengandungi cerbein iaitu sejenis toksid yang berkait dengan digoxin, racun yang terdapat pada foxglove atau pokok maharani. Ia menghasilkan racun yang berbisa dan amat berbahaya jika termakan akibat tidak tahu akan kandungannya. Racun ini bertindak menghalang pengedaran  ion kalsium pada saluran jantung, menyebabkan gangguan pada degupan jantung.

Dalam tempoh sejam, sekiranya seseorang termakan buahnya, gejala berikut akan kerlihatan. Ia akan menyebabkan seseorang merasa loya, muntah, mengantuk, denyutan jantung menjadi lemah, keletihan, sakit perut dan anak mata menjadi mengembang. Sekiranya tidak diberi rawatan dengan segera, sawan dan koma akan terjadi. Pada keadaan tertentu ianya boleh menyebabkan kematian. Selain dari itu, daunnya juga dapat memberi kesan pada sistem saraf pusat.

Di sebalik racun dan kesan negatif yang dihasilkan oleh tumbuhan ini, ianya juga banyak digunakan dalam perubatan tradisional. Kulit kayu, daun dan minyak dari bijinya digunakan sebagai ubatan asli. Di India dan Thailand, misalnya, batang, daun dan getah pokokya dijadikan sebagai ubat pencuci perut. Di Indonesia, minyak yang diperolehi dari bijinya digunakan untuk mengubat gatal-gatal kulit dan untuk sapuan di anggota badan bagi menghilangkan sejuk. Di Malaysia, buahnya yang segar digosok di bahagian kaki untuk reumatism. Manakala di Brunei, air rebusan daunnya yang dicampur dengan daun-daun herba yang lain untuk dijadikan mandian bagi wanita selepas bersalin. Tumbuhan ini juga boleh digunakan untuk membuat deodoran dan racun serangga.

Tumbuhan ini banyak mendatangkan mudarat kepada manusia. Justeru ianya tidak banyak dipilih sebagai hiasan di taman-taman atau pun di kawasan lapang dan rekreasi. Bagi pemilik kediaman pula mereka juga perlu mengenali pokok ini dan elakkan dari menanamnya di rumah.

Air merupakan keperluan asas bagi setiap kehidupan dan sehingga 90% daripada berat tumbuh-tumbuhan adalah air. Oleh itu, air yang mencukupi adalah amat penting bagi tanaman. Kekurangan air boleh cepat memberi kesan yang negatif terhadap tanaman dan tanaman boleh mati hanya selepas beberapa hari tanpa air.

Panduan ini akan menunjukkan kepada anda cara memasang sistem pengairan automatik untuk tanaman anda di rumah. Terdapat juga pelbagai alternatif yang lain yang boleh memudahkan pengairan tanaman, pencarian di dalam Google boleh memberikan anda pelbagai idea berkaitan dengan perkara ini. Contoh keyword yang anda boleh gunakan adalah ‘water plant while away’, ‘self watering plant’, ‘siram pokok masa cuti’, dan lain-lain.

Dah beli jom sertai Workshop IMPIANA sebab banyak lagi benda yang anda boleh buat dengan Smart Watering Plant Project ni.

Pokok perlukan penjagaan yang sempurna, kadang kala terlupa siram kadang-kadang terlebih siram. Dengan sistem siraman pintar ini ia dapat dilakukan tepat pada masa yang sesuai dengan hanya dihujung jari anda.

Sertai WORKSHOP IMPIANA untuk mempelajari tentang bagaimana untuk membuat sistem siraman automatik sendiri dengan MUDAH! Jom cepat-cepat daftar diri anda di

Courtyard dalam bahasa mudah difahami merupakan taman didalam rumah yang dikelilingi pagar atau bangunan. Sama ada dibina di dalam atau di luar kediaman, ternyata ruang ini mempunyai kelebihannya tersendiri. Courtyard juga berperanan sebagai ruang terbuka yang boleh menyeimbangkan dan menyejukkan suhu dalam kediaman. Selain itu, ia juga memberikan aliran udara yang lebih sihat, privasi, dan ketenangan kepada penghuni. Jika anda sedang berkira-kira untuk mewujudkan sebuah kediaman yang harmoni dan dekat dengan alam semulajadi, inilah salah satu pilihan bijak yang boleh anda pertimbangkan.

Berikut merupakan kelebihan untuk kediaman yang memiliki courtyard :

Pencahayaan
Selain berperanan sebagai salah satu langkah mengurangkan penggunaan tenaga elektrik, limpahan cahaya matahari melalui ruang terbuka di courtyard juga dapat mempengaruhi faktor kesihatan penghuni.

Pengudaraan
Sumber ventilasi semulajadi yang membekalkan udara segar dari luar juga dapat meningkatkan kualiti oksigen. Pengudaraan di kawasan courtyard dapat menurunkan suhu kediaman menjadikannya lebih sejuk dan segar walaupun ketika musim panas.

Pembahagi Ruang
Ia juga bertindak sebagai pemisah ruang di dalam rumah. Contohnya, courtyard yang terletak antara ruang tamu dan bilik tidur dapat meningkatkan privasi di antara kedua kawasan ini dan sebagai pembahagi ruang makan dan dapur.

Persekitaran Nyaman
Dengan perancangan yang rapi dan tepat, sebuah courtyard dapat dijadikan satu ruangan santai yang selesa menepati segala aspek kehidupan yang memerlukan kesegaran alam semulajadi didalam rumah.

Gambar: Hasil Carian Google

Pohon markisa bagaikan satu trand satu ketika dahulu. Pokok yang mempunyai bunga yang menarik dan unik ini kerap dijadikan sebagai naungan memenuhi pergola disebabkan daunnya yang lebar dan mudah untuk ditanam.

Pokok markisa bukan sekadar cantik dijadikan sebagai tanaman hiasan malah buahnya yang berkhasiat turut menjadi perhatian. Tapi bila dah tanam tu, sudah pasti mengharapkan pulangan. Namun tidak semudah itu, ada sahaja masalah pada tanaman. Antaranya adalah:

1. Buah markisa yang dihasilkan tidak berjus

Terdapat pelbagai punca yang menyebabkan buah yang terbentuk tak mengandungi jus. Tapi tetap ada isi bijinya. Kebiasaannya, punca utama adalah disebabkan oleh pangkal pokok atau bahagian akar  nya tidak menyerap air dan nutrien yang diperlukan secukupnya.

Pohon markisa adalah antara tanaman yang memerlukan pembajaan dan kuantiti air yang tinggi dalam menghasilkan buah yang bermutu. Oleh itu, pastikan medium tanaman markisa sentisa dalam keadaan lembap dan dibekalkan baja secara terjadual.

2. Bunga banyak tapi tak jadi buah

Keadaan ini kebiasaanya disebabkan oleh masalah suhu. Suhu ideal untuk pembentukkan buah markisa yang optimum adalah 20-35 degree. Adakalnya, musim hujan atau air berlebihan juga menghalang pembentukkan putik buah kerana pangkal nya mudah diserang penyakit

3. Buah mudah gugur dan tak sempat membesar

Ini disebabkan masalah lebihan air. Bila air yang berlebiha, tanah bukan jadi lembap, tetapi bertakung air. Hal ini mengundag kepada masalah serangan serangga perosak dan bakteria di bahagian pangkal pokok.

Selain daripada itu, serangan serengga seperti belalang juga menyebabkan bekalan nutrien untuk penghasilan buah terputus.

4. Daun pokok menjadi kuning

Seperti bisa, kalau daun tanam menjadi kuning, ia disebabkan oleh kekurangan nitrogen atau magnesium. Tapi kalau baja dah seimbang dan dibekalkan secukupnya tetap berlaku masalah kekuningan daun, Ia disebabkan oleh satu virus yang menyerang batang pokok buah markisa.

Tapi kalau pucuk pun dah mula kekuninggan. ia menunjukkan kandunggan Sulfur yang diperluakn tidak mencukupi.

5. Daun bertampok kuning dan mengerutu

Keadaan ini disebabkan oleh masalah serangan virus di dalam batang. Jika ia berjangkit pada putik, buah yang terhasil akan bersaiz kecil dan berbentuk luar biasa. Penyakit ini dibawa oleh serangga perosak aphids.

Oleh itu, untuk mengatasi penyakit ini peringkat kawalan aphids melalui semburan racun perlu dilakukan.

6. Buah bentuk tidak sekata

Bagi mereka yang kurang berpengalaman dalam penanaman markisa kerap menerima masalah ini. Buah terbonjol-bonjol dan tidak berbentuk sekata seperti kebiasaan. Ia disebabkan oleh virus.

hal lain yang menyebabkan masalah ini adalah kekurangan kandungan boron yang diperlukan. Lalat buah atau lalat putih juga boleh menjadi punca keapda maslah ini. ia diseabbkan oleh larvanya mula menyerap nutrient yang diperlukan untuk membentuk buah.

7. Kulit buah kendur

Apabila buah terlebih masak, permukaan kulit markisa akan mengerutu atau kendur. Tapi kalau masih muda dan belum matang keadaan ini berlaku, ia disebabkan oleh masalah serangan lalat buah dan serangga yang suka menyedut cecair dari buah.

8. Permukaan buah seperti bulan

Ia disebabkan oleh serangan Altanaria passiflora atau penyakit brown spot.Ia merupakan serangan kulat yang paling bahaya kepada pembentukan buah markisa.

Selain menjangkiti bahagian buah, dan dan batang juga menerima kesan. Jika terdapat kesan jangkitan seperti ini pada bahagian batang, daun mahupun buah, ia eprlu segera dimusnahkan dan dibakar jauh sebelum merebak pada bahagian pokok yang lain.

Sumber: https://www.hortzone.com


Tandas Sentiasa Harum Dengan Blok Pewangi “Home Made”

Kekalkan keharuman bau tandas dengan menyediakan blok pewangi tandas secara home made yang terbukti dapat menyingkirkan bau busuk dan memberikan kesegaran. Menariknya, anda boleh memilih wangian apa yang dimahukan!

Apa yang perlu disediakan;

1 cawan                baking soda
1/4 cawan             asid sitrik
1/2 sudu besar      cuka
1 sudu besar         hydrogen peroxide
15 hingga 20 titik  essential oil

Peralatan:

Kuali leper/ dulang
parchment paper
measuring spoons / camca sukat
botol penyembur

Cara-cara:

1. Campurkan baking soda ke dalam bekas adunan dan gunakan bantuan garfu untuk sebatikan bahan. Baking soda sememangnya berkesan untuk menyingkirkan bau yang busuk dan kurang menyenangkan. Selain dari itu ia juga merupakan base yang bagus untuk membuat blok pewangi tandas ini. Kemudian, campurkan asid sitrik.  kacau rata

2. Seterusnya, campurkan cuka dan hydrogen peroxide di dalam bekas kaca. Kacau rata. Selepas itu, masukkan setitik demi setitik sebatian cuka dan hydrogen peroxide ini ke dalam baking soda. Anda tidak digalakkan mencampur terus sebatian ke dalam baking soda untuk mengelakkan reaksi diantara tiga bahan tersebut. Setelah itu tambahkan dengan essential oil

3. Gunakan separuh camca untuk mencedok dan membentuk bahan sebatian itu tadi kepada bentuk separuh bulat. Anda boleh alaskan dulang/ kuali leper dengan parchment paper dan letakkan acuan tadi di atasnya. Untuk memudahkan ia melekat di antara satu sama lain, anda boleh menggunakan sedikit cuka dan air. Biarkan selama beberapa jam atau sepanjang malam.

4. Anda bolehlah menyimpan blok pewangi ini di dalam jar kaca dan pastikan dilabel untuk elak dari dimakan! Setiap kali tandas berbau busuk, selepas flush, jatuhkan blok pewangi ini ke dalamnya. Dan anda pasti sukakan bau yang dihasilkan.

Sumber: www.popsugar.com

Rak buku kalax, memang dihasilkan untuk memberi peluang kepada pengguna untuk mempelbagaikan rekaannya mengikut cita rasa dan konsep kedaiaman masing-masing. Sama juga perabot-perabot ikea yang lain. Sebab tu banyak perkongsian IKEA HACK di youtube, pintrest dan sebagainya.

Hi, hari ni saya nak share sikit hasil deko rak saya yang diberi nafas baru tanpa menggunakan drill.

Saya beli 8 keping decorative panel design macam dalam gambar ni, 8 keping lagi plain board saja.Gamkan plain board dengan decorative panel hanya dengan menggunakan supper glue je

Untuk panel ni, saya mintak seller custom size ikut ukuran rak (33.5cmx33.5cm). Design ada macam-macam boleh pilih je. Actually, panel ni ialah hanging room divider. Tapi saya taknak hanging so saya jadikan panel ni untuk cantikkan rak saya.

Sediakan Storage box ukuran 33x38x33cm. Lekatkan decorative wall tadi pada bahagian hadapan storage box menggunakan hot glue

Ira nak share macam mana hack meja LATT IKEA menjadi Flisat. Sebenarnya, dah lama aim tapi memandangkan harga pun boleh tahan untuk sebiji meja, sebab tu ambil keputusan hack. Lagi pun set meja ni dah lama.

Bahan-bahan:

Sebiji Meja Latt IKEA
2 biji Trofast storage bos (42x30x10cm)
Dril
Kertas pasir
Gergji
Pensel
pita pengukur

Cara-cara:

– Kayu paling kanan: 43.5 cm panjang, 1.5 cm tebal dan 2 cm lebar. Sama macam kayu kiri.

Jarak antara kayu tengah dengan kedua2 bahagian adalah 30 cm setiap satu.

Almari edisi anak ramai. Emaknya asyik bising kata almari dah tak muat. Untuk menjimatkan kos dari membeli almari besar, ayahnya DIY sendiri almari penuh satu dinding.

Dengan hanya bermodalkan RM 90, walk-in wardrobe berjaya disiapkan hanya dengan menggunakan besi siku berlubang dan sesiku yang di beli dari kedai Mr. DIY.

Untuk elak kelihatan baju yang tidak kemas, Puan Qaseh telah menggunakan langsir sebagai tirai menutup cela.

Besi siku biru berlubang beli dari kedai hardware dah siap potong 9 kaki. Satu batang RM 20

Sesiku “L” terus drill ke dinding

Skrukan besi biru berlubang tu pada sesiku “L”

Kebetulan ada lebihan papan lama, boleh buat alas tempat simpaanan di bahagian atas


(Gambar) Pemilik Pilih Tema Biru Deko Homestay. Hasilnya Memang Cantik Sejuk Mata Memandang

Menurut beliau, kediaman yang berkeluasan 859 Sqft ini terdiri daripada tiga bilik tidur dan dua bilik air serta pada masa yang sama, segala hasil kerja dari segi mengecat dan dekorasi dijalankan oleh mereka sekeluarga. Untuk idea dan inspirasi mereka banyak merujuk kepada group deko serta membuat kajian di laman web deko.

“Kami membelanjakan sebanyak RM25K untuk segala langsir, pembelian katil, sofa, kabinet dapur dan tempat grill serta mengambil masa selama tiga bulan untuk menyiapkan segala kelengkapan dan renovasi tambahan”, ujar petugas pelantar minyak ini.

Dalam perkongsian gambar sebelum proses renovasi dan dekorasi, pada asalnya dapat dilihat kediaman ini hanya mempunyai singki serta ruangan dapur yang nampak biasa sahaja tetapi idea bernas En Amran sekeluarga, mereka menaiktarafnya menjadi lebih menarik dengan tambahan meja kaunter minibar serta kabinet dapur biru cair.

Selain itu, terdapat juga perubahan dari segi pemilihan siling yang dinaiktaraf menggunakan drop siling serta ditambah dengan simbahan cahaya hidden light  menaikkan lagi seri kediaman ini.

“Saya memilih sofa serta meja makan yang berkonsepkan kaki pensel kerana kediaman ini hanya didiami pada hujung minggu ata jika terdapat tempahan untuk digunakan, justeru saya merasakan ianya amat sesuai untuk diletakkan dalam homestay ini”, katanya.

Anda mempunyai kitchen kabinet berusia lebih dari 10 tahun? Sudah bosan dan ingin membina yang baru? Apa kata anda cat sahaja bukan saja nampak baru tapi ribuan duit juga dapat dijimatkan.

Barang-barang

Tanggalkan semua engsel/tombol yang terdapat pada kabinet dapur anda.

Setelah ditanggalkan letakkan ia dalam satu bekas agar senang apabila ingin dipasang nanti. Kemudian tandakan semua tempat dengan tape atau buat label agar ketika memasang nanti tidak tersalah tempat.

Alaskan plastik atau kertas suratkhabar sebagai lapik kepada semua pintu kabinet yang telah ditanggalkan. Ini agar kerja-kerja mengecat anda tidak merosakkan lantai atau barangan lain.

Gunakan pembersih untuk membersihkan pintu kabinet. Anda juga boleh mencucinya menggunakan campuran cuka dengan air atau pun sabun. Lap sebersihnya hilang tanggal semua daki, kotoran hitam dan sawang. Gunakan vacuum untuk memudahkan kerja.

Setelah bersih anda boleh bersedia untuk proses seterusnya. Dengan menggunakan kertas pasir, sapu permukaan kayu kabinet dengan kertas pasir untuk melicinkan dan juga menghaluskan permukaannya. Ini dapat mencantikkan lagi permukaannya apabila siap dicat kelak.

Cat pintu kayu kabinet dengan cat water based untuk lapisan pertama. Setelah itu biarkan ia betul-betul kering. Proses ini mungkin mengambil masa semalaman.

Setelah selesai sapukan pula cat kayu tadi. Gunakan apa sahaja warna yang anda sukai. Biarkan kering.

Pasangkan kembali pintu kabinet. Kemudian tombol juga perlu dicat barulah nampak sempurna. Anda juga boleh menukar tombol baru mengikut citarasa.

LIHATLAH HASILNYA MEMANG NAMPAK BARU.

Sumber: http://www.littledekonings.com

Umum tahu, dapur rumah flat memang kecil. Fizikal ini membataskan pergerakkan dan menghad perletakkan barang. Jadi, penyelesaian terbaik untuk memastikan ruang sempit tersebut digunakan secara optimum, sebuah pelan dan perancangan induk perlu di kenalpasti terlebih dulu. Kalau tak, dapur yang sempit boleh jadi macam stor.

Sebelum sebarang kemajuan perubahan dapur di lakukan, Fezzi telah melakukan beberapa kali rujukan. Kata pemilik, “Sebenarnya saya seminggu 4 hari saya ke ikea mencari ilham dan blajar jenis barang yang diperlukan. Selain itu juga, saya sering bertanya pekerja disana apa barang-barang yang diperlukan, harga dan sebagainya. Alhamdulila bila saya sudah paham, memudahkan saya untuk membuat sesuatu mengikut selera dan idaman mengikut kemampuan saya”

Cabaran dan dugaan utama yang di hidapi oleh Fezzi dalam menyiapkan projek dapurnya adalah kewangan. Selain itu juga, kabinet dapur yang telah dipasang perlu di buka semula dan dipasang balik mengikut kesesuian yang sepatutnya. Dari gambar make-over yang dilakukan pun jelas kelihatan, kabinet dapur di bahagian atas telah berubaha kedudukan

Untuk pemilihan cat pula, Fiezzi telah menggunkan dua ton cat iaitu Soplicated blue (biru gelap) dan Evening Light (grey). Pemilihan rona tersebut jelas menonjolkan keseluruhan konsep menjadi moden dan minimalis.

Secara peribadi saya tak suka beli sesuatu yang tidak perlu contohnya bekas makanan yang banyak dan benda-benda tak penting. Saya kena terima kenyataan bahawa keluasan dapur yang terhad. Tip utama, ukur dan pastikan kb yg kita impikan bersesuaian dengan keluasan dapur

Dalam kita kerja seharian dan melayan kerenah anak-anak, pasti 1,2 di antara kita yang stress atau migrain dibuatnya . Tekanan kerja dan persekitaran…

Tip Dekorasi Kurangkan Stress


Padah Pasang 9 Penghawa Dingin, Seorang Lelaki Terpaksa Membayar Bil Sebanyak RM32,900 Sebulan

Akibat tindakan memasang sembilan penghawa dingin di kediamannya, seorang lelaki yang menetap di Singapura terpaksa membayar bil elektrik sebanyak 10,300 dolar Singapura (RM32,900) sebulan.

Memetik sumber Utusan Online, penghuni rumah berkenaan mengakui kepada wartawan dia sememangnya telah memasang kesemua penghawa dingin dengan ketinggian suhu 18 Celcius di kediamannya setiap hari.

Gambar

Jelasnya lagi, tindakan itu dilakukan bagi menikmati suasana yang lebih selesa semasa musim panas. Selain itu, penghuni yang dikenali Huang, 63 memberitahu dia terpaksa berbuat demikian oleh kerana dirinya menghidap penyakit kanser hati dan suhu sejuk membantu meningkatkan imunitinya.

Ekoran tindakan lelaki berkenaan juga telah menyebabkan beberapa jiran sekeliling di kediamannya mengalami masalah pemeluwapan lantas menimbulkan banyak aduan penduduk setempat.

Setelah pihak pengurusan menerima banyak aduan mengenai tindakan lelaki itu, akhirnya Huang diarahkan berpindah keluar daripada kediamannya sejak minggu lalu.

SEORANG jiran terpaksa mencuci lantai tiga kali sehari akibat kesan pemeluwapan yang berlaku di rumahnya.-AGENSI

Sumber: Utusan Online

Bagi anda yang mempunyai anak kecil, pasti sudah sering berhadapan dengan keletah “artis” cilik yang menunjukkan bakat mereka pada dinding kediaman. Bukan tak disediakan kertas, tapi dinding juga yang menjadi kanvas pilihan mereka. Stress tapi ini memang sudah menjadi sebahagian proses pembelajaran yang penting bagi merangsang minda si kecil.

PETUA HILANGKAN KESAN CONTENG DI DINDING

Disebabkan dekat rumah ramai budak-budak art.
Nak cat pula dekat nak raya dah.

BAHAN YANG DIPERLUKAN ;

CARA-CARANYA ;

Korang ambil cream cif picit dekat sponge hijau cuci pinggan tu,Tonyoh dekat tempat conteng-conteng tu.Lepas tu ambil span biasa rendam sikit dalam air dan lap-lap guna span tu dekat tempat korang tonyoh tu.Bilas dia.

Selamat mencuba!

Tular tanam indoor terutamanya pokok lidah mak mertua. Ramai yang cari menyebabkan harganya pun boleh jadi tak masuk diakal. Dengan fakta yang masih kurang tepat mengenai tanaman tersebut yang dikatakan berupaya memebersihkan udara dan meyedut habuk, tiba-tiba keluar pula lagi satu fakta yang menyatakan medium tanaman jenis tanah yang digunakan untuk tanaman indoor bahaya untuk kesihatan.

Tak salah, memang betul pun fakta tersebut. Tanah memanglah syurga bagi mikroorganisma seperti bakteria, fungus, protozoa dan sebagainya. Betul lah tu, kalau letak pasu berisi tanah dalam rumah, kita akan terdedah dengan billion mikroorganisma dalam pasu tersebut.

Tapi pernah terfikir tak bahagian lain dalam rumah yang menadi pembiakkan mikroorganisma tersebut yang tidak kurang hebatnya? antaranya di dapur tandas dan yang paling dekat adalah telefon bimbit anda. SAMA JE.

Sebenarnya tak menjadi isu pun. Sebaiknya, gunakan sarung tangan untuk mengendalikan tanah tersebut dan pastikan cuci bersih tangan sebelum menyentuh makanan atau benda lain.

Tapi, kalau ragu-ragu juga tak adi masalah. Anda boleh gunakan teknik tanaman menggunakan air sahaja. Konsep tanaman macam ni, sangat seusi untuka nada yang malas dan selalu lupa nak siram pokok. Tapi, ada masalah lain pula. Air perlu diganti setiap minggu bagi mengelak ia menjadi tempat pembiakkan nyamuk. Selain itu juga, boleh gunakan jel tanaman. Berikut antara tanaman indoor yang sesuai untuk dibiakkan di dalam air:

Dimanakah lagi tempat untuk anda berehat kalau tidak di katil. Kerna, katil sahaja lah yang boleh membuatkan anda tertidur dengan keselesaannya.  Kegunaan katil bukan sahaja tempat berehat tetapi katil juga diperlukan demi menghindari dari kulat yang tumbuh di tilam. Sedikit perkongsian tentang katil yang saya tahu adalah katil ini selalunya diperbuat daripada jenis material besi dan kayu dan juga, setiap bentuk katil itu ada pelbagai jenis dan bentuk. Kerna, itulah yang dipanggilkan seni.

Jadi dengan itu, saya akan menunjukkan katil-katil yang sesuai untuk anda beli.

SLAKT BED FRAME with storage+slatted bedbase

Katil SLAKT ini, adalah katil yang akan menjimatkan ruang anda. Katil ini memiliki laci atau tempat meletakkan barang yang mengandungi 4 bahagian yang sama ruangan dalamannya. Dengan adanya katil sebegini, senang untuk kita mengambil barang yang kita simpan dalam itu. Tambahan lagi, ia juga sesuai untuk warga emas yang sudah uzur. Katil ini akan menyenangkan mereka untuk menguruskan segala perkara mereka seperti mengambil baju, mengambil ubat atau perkara yang lain-lain.

STUVA/FRITIDS LOFT BED combo with 4 drawers/2 doors

Katil Stuva ini pula amatlah sesuai ya untuk anak-anak anda yang sedang belajar. Katil ini adalah pilihan terbaik yang anda boleh menggembirakan anak anda. Katil ini mempunyai size yang sesuai untuk ditempatkan dalam bilik yang sempit. Kebolehan katil ini ialah ia dilengkapi dengan satu katil yang digabungkan dengan meja belajar, rak buku, almari pakaian dan laci yang serbaguna. Jikalau anda membelikan katil sebegini kepada anak anda, semestinya dia pasti akan berasa gembira kerana kesenangan yang dia miliki. Dengan semudah itu, dia mengulangkaji di meja tersebut dan setelah selesai, dia terus naik dan tidur di atas katilnya.

Maka dengan itu, akhiri sudahlah penerangan saya dalam tentang memberi tips atau cadangan yang terbaik untuk memelih katil yang bagus dan sesuai di dalam rumah anda. Semoga, dengan cadangan ini, dapat membantu anda yang sudah bekeluarga mahupun yang masih bujang.

Terima kasih!


Pening Kepala Nak Beli “Drill” Yang Sesuai, Setiap Jenis Kegunaan Berbeza

Nak beli gerudi dinding atau drill boleh jadi keliru. Bukan sahaja macam-macam jenama yang ada di pasaran, pelbagai fungsi, kod dan jenis pun boleh buat anda pening kepala. Lebih-lebih lagi, bila anda sebenarnya bukan lah nak menukang beria-ia macam pro. Cukup sekadar nak tebuk dinding untuk gantung bingkai dan kegunaan asas.

Kalau kita tak biasa, memang pening nak beli DRILL ni, macam-macam jenis, macam-macam jenama, macam-macam kod, macam-macam fungsi.

Cadangan saya, kalau kita bukan tukang, hanya nak drill biasa-biasa untuk kegunaan rumah, pilih Hammer Drill, 700w keatas. Tak kisah jenama apa. Yang penting watt dia. Ia menunjukkan kekuatan Drill itu mampu bekerja. Walaupun jenama BOSCH, jika 600w, bercintalah nak boleh tebuk dinding simen. Dalam gambar ‘B’ 710w. Sedang molek lah.
Kalau tukang, kena adalah lah semua DRILL A,B&C. Fungsi dia berbez-beza. Daril Drill ‘A’ Rotary Hammer, Drill C, untuk kerja-kerja ringan, untuk pasang screw. Kerja-kerja kayu dan elektrik, sesuai lah. Sebab ia ringan dan tanpa wayar. Semoga bermanfaat.

Tidak dinafikan, penggunaan tilam bersama bingkai katil sudah semestinya memerlukan saiz keluasan ruang bilik tidur yang lebih besar.

Bagi anda yang mempunyai saiz keluasan ruang bilik tidur yang sangat terhad sememangnya amat tidak sesuai untuk menggunakan bingkai katil kerana ia akan membuatkan ruang bilik tidur anda kelihatan sempit dan terlalu padat.

Sebagai solusi untuk mengatasi masalah tersebut, ada beberapa langkah yang boleh anda lakukan antaranya elakkan penggunaan bingkai katil di ruang bilik tidur anda.

Anda disarankan untuk tidak menggunakan bingkai katil sebaliknya hanya meletakkan tilam terus ke posisi atas lantai sebagai jalan penyelesaian.

Jadi, ini beberapa idea dekorasi ruang bilik tidur yang menarik tanpa menggunakan bingkai katil yang menarik boleh dijadikan sebagai panduan kepada anda semua.

Foto: Facebook Kakideko

Industri Seni Bina bukanlah satu industri yang biasa. Ia adalah industri yang cukup hebat di mata dunia. Jika kita perhatikan reka bentuk arkitek-arkitek hebat yang menghasilkan projek-projek mega pastinya bakal mengunci kata-kata di situ. Siapa yang berani menyangkal idea dan konsep yang menjadi satu mercu kejayaan di mata dunia.

Hari ini IMPIANA ini berkongsi sebuah rumah agam yang pastinya ramai tidak menyangka kediaman ini sebenarnya terletak di Damansara. Antara rumah termahal di Malaysia ini sudah pastinya menjadi ikonik dalam Industri Seni Bina. Firma Arkitek Jouin Manku bukan nama kecil dalam arena industri seni bina ini, mereka telah diberi kepercayaan untuk menghasilkan rumah agam yang dinamakan YTL Residence dengan sempurna.

Projek yang mengambil masa selama lima tahun untuk disiapkan pada tahun 2008. Dengan keluasan sekitar 5,000 hingga 10,000 kaki persegi.  Ketika tahun ini berapakah usia anda? Bayangkan sebuah rekaan sebegini rupa telah jayanya direka dengan sentuhan yang menakjubkan.

Rumah agam YTL Residence ini menempatkan tiga generasi keluarga di dalam satu bumbung.
Menempatkan ruang termasuk: 9 bilik tidur, 2 bilik keluarga, dapur keluarga + makan peribadi, pustaka keluarga, bilik permainan, kolam renang, ruang belajar, ruang makan formal, kawasan penerimaan tetamu, 21 bilik mandi, 2 suite tetamu dan tempat letak kereta.

IMPIANA difahamkan kediaman dalam 3 generasi keluarga ini, masing-masing mempunyai volume yang berbeza. Ruang berkumpul membentuk keseluruhan ruang dalaman, pangkalan ruang yang menempatkan untuk fungsi keseluruhan pemilik di dalam rumah, manakala ruang untuk tetamu dan persendirian keluarga yang tinggal di dalam YTL Residence ini dibina dan direka dengan penuh ciri-ciri privacy. Dalam asyik dengan seni bina ini arkitek seni bina ini tidak lupa akan kesedaran hijau di persekitaran rumah agam ini dengan mengetengahkan konsep membenarkan tumbuh-tumbuhan luar biasa yang berasal dari rantau ini untuk membanjiri persekitan kediaman ini dengan sempurna.

Terinspirasi oleh kecanggihan dan kekayaan yang terdapat di hutan dan lanskap semula jadi Malaysia, Arkitek Jouin Manku berusaha untuk memasukkan bukan sahaja pokok-pokok biasa, tetapi juga kualiti tumbuhan yang rare ke dalam volume projek ini. Ketenangan dan keharmonian, ruang dan kekosongan ada di dalam tiga jilid rekaan kediaman agam ini yang menentukan konsep projek.

Gambar Rujukan: YTL RESIDENCE

IMPIANA juga menganjurkan kelas webinar untuk anda tambah ilmu dalam bercucuk tanam. Kali ini IMPIANA bawa anda untuk sertai bengkel online ‘Smart Watering System.

IMPIANA ingin menjemput anda menyertai WEBINAR IMPIANA untuk mempelajari tentang bagaimana untuk membuat sistem siraman automatik sendiri dengan MUDAH dan MURAH! Jom cepat-cepat daftar diri anda.

Kali ini IMPIANA kongsikan 7 tip dan cara pilih kamera CCTV terbaik untuk rumah anda.Kamera pengawasan CCTV kini menjadi satu kepentingan dalam setiap kediaman.

Kini, bukan di premis mahupun kawasan komersial sahaja yang mempunyai CCTV. Rumah juga penting untuk keselamatan seisi keluarga. Seiring dengan kemajuan sistem pengawasan, kamera pngawasan litar tertutup (CCTV) bukan lagi sekadar kamera dan perakam. Di masa kini, ia menawarkan tahap keselamatan yang lebih tinggi dengan ciri-ciri seperti audio, suara, pengecaman wajah dan inframerah, serta rakaman waktu malam yang berkualiti tinggi. Dengan pelbagai pilihan serta spesifikasi, anda memang rambang mata kerana banyak rekabentuk dan kemampuan kamera yang anda boleh pilih. Oleh itu, pemilihan kamera pengawasan yang sesuai untuk keperluan anda adalah penting kerana boleh mengoptimumkan kelebihannya.

Di sini, IMPIANA kongsikan tujuh perkara asas yang anda perlu pertimbangkan sebelum pasang kamera CCTV di rumah.

Penting untuk anda menilai keperluan anda sebelum mendapatkan kamera pengawasan. Tanya diri anda – kenapa saya perlukan CCTV dan apa yang saya ingin lihat di kamera? Nak pasang luar atau dalam rumah? Berapa harganya? Selain itu, anda juga perlu ambil kira jenis CCTV yang bersesuaian dengan rumah anda. Setiap CCTV mempunyai ciri-ciri yang unik – ada yang sesuai untuk kediaman manakala ada yang sesuai digunakan untuk premis perniagaan.

Sebelum memilih CCTV yang terbaik untuk rumah anda, anda perlukan pertimbangkan jenis kamera, lensa, resolusi, zoom bahkan penglihatan malam inframerah.

Jenis kamera
Ada tiga jenis kamera CCTV yang anda boleh pilih. Kamera analog adalah lebih mampu milik berbanding kamera berdefinisi tinggi (HD) atau kamera protokol internet (IP camera). Walaupun resolusi imejnya rendah, ia tidak kurang hebatnya dalam membuat mengecam kehadiran orang dan mengawasi kawasan rumah anda.

Kamera HD dan IP merupakan yang terbaik di pasaran kerana kamera jenis ini menghasilkan imej beresolusi tinggi. Kamera-kamera ini sangat sesuai untuk membuat pengecaman nombor, orang dan rakaman bukti untuk kegunaan mahkamah. Premis perniaagaan selalunya memilih untuk memasang kamera IP atau kamera Turbo berkualiti tinggi.

Anda juga boleh pertimbangkan jika anda mahukan kamera yang boleh berputar, mengiring dan menyorot, pandangan 360 darjah, serta kemampuan zoom.

Resolusi
Resolusi yang tinggi dan tajam memastikan imej serta rakaman yang sempurna. Ia menentukan sejauh mana kamera itu boleh melihat dan membuat pemantauan. Bukan itu sahaja, ia membolehkan kamera CCTV untuk mengekalkan imej beresolusi tinggi walaupun telah dizoomkan secara digital. Kamera IP mempunya resolusi tertinggi kira-kira 8MP, kamera jarak pertengahan mempunyai resolusi antara 5MP hingga 8MP manakala kamera jarak dekat mempunyai resolusi sekitar 2MP.

Selain itu, luas kawasan yang anda pantau akan menentukan resolusi kamera yang anda perlukan. Kawasan yang lebih luas memerlukan resolusi kamera yang lebih tinggi untuk memastikan imej dan rakaman tidak pecah, kabur atau cacat. Kamera statik adalah sesuai untuk kawasan yang kecil seperti ruang tamu kerana anda tak perlukan imej yang beresolusi tinggi.

Penglihatan malam inframerah (Infrared night vision)
Ciri penglihatan malam inframerah membolehkan CTV untuk ‘melihat’ pada waktu malam. Sama seperti resolusi kamera, ia juga menentukan panjang fokus. Lagi banyak cahaya merah, makin jelas rakamannya. Beberapa jenis CCTV profesional juga dilengkapi dengan kemampuan untuk merakam imej dan video yang jelas walaupun dalam gelap. Kalau anda nak pasang kamera jenis ni, pastikan anda tak letakkan ia di belakang tingkap atau sebarang cermin kerana cahaya inframerah boleh menyebabkan silau atau pantulan IR.

Zoom
Satu lagi komponen CCTV yang paling penting ialah kemampuannya untuk zoom (membesarkan dan mengecilkan rakaman). Terdapat dua jenis zoom – zoom optikal dan zoom digital. Ini ditentukan oleh jenis lensa kamera CCTV anda.

Zoom digital boleh dilakukan pada rakaman lansung atau tak lansung dan ia dibatasi oleh resolusi kamera. Zoom optikal pula bertindak seperti binokular. Ia boleh melihat imej yang lebih jelas berbanding dengan zoom digital kerana ia menggunakan lensa zoom yang sebenar.

Macam yang kami dah terangkan tadi, anda perlu pastikan di mana nak letakkan CCTV tersebut. Kalau nak pasang di luar rumah, anda mesti pasang CCTV yang tahan lasak dan sesuai untuk pelbagai jenis cuaca. Contohnya, CCTV yang beroperasi di persekitaran yang sangat sejuk mempunyai pemanas built-in yang membolehkannya beroperasi walaupun dalam keadaan yang mencabar. Untuk iklim tropika seperti Malaysia, anda perlu memilih kamera CCTV yang melindungi komponen elektronik daripada hujan dan kelembapan.

Kebiasaannya, kamera CCTV di pasang berhampiran pintu masuk seperti pintu depan atau pintu pagar. Ia juga boleh dipasang di ruang rumah anda yang paling gelap. Ini untuk memastikan kawasan ini tidak dicerobohi oleh sesiapa. Sekiranya anda memantau ruanganan yang lebih besar, kamera boleh sorot (pan-tilt) membolehkan lensa mengikuti objek yang bergerak ketika memantau kawasan tersebut.

Terdapat pelbagai jenis penyimpanan data untuk CCTV anda. Anda boleh dapatkan simpanan memori dari 16 GB hingga 1 TB. Bukan itu sahaja, kapasiti penyimpanan dapat ditingkatkan dengan menambahkan cakera keras tambahan (harddrive) atau dengan memasang CCTV anda ke peranti penyimpanan rangkaian tanpa had. Di samping itu, ingat bahawa kamera beresolusi tinggi memerlukan penyimpanan data yang besar. Oleh itu, kad memori sahaja tidak akan mencukupi.

Harga CCTV berwayar adalah jauh lebih murah berbanding dengan CCTV tanpa wayar (CCTV wireless). Selain itu, penyambungannya juga adalah lebih baik kerana wayarnya disambungkan ke DVR melalui kabel sepaksi. Ini menjadikannya lebih baik dari kamera CCTV tanpa wayar.

Sebaliknya, kamera tanpa wayar adalah mudah alih dan mudah untuk dipasang dan dibawa ke mana-mana sahaja. Oleh kerana ia mudah alih, anda juga boleh mengubah kedudukannya. Walau bagaimanapun, ia perlu diselenggara dari semasa ke semasa kerana ia dikendalikan dengan bateri. Anda juga perlu memastikan bahawa jalur lebar internet anda boleh menampung kamera tersebut. Jika kita lihat pada kelebihannya, ia masih boleh berfungsi sekiranya bekalan elektrik terputus. Dengan sistem bateri sandaran, ia dapat memaksimumkan keselamatan rumah anda jika ada penceroboh.

Ciri lain yang perlu dipertimbangkan adalah kemampuannya untuk melakukan siaran lansung. Ia membolehkan pemantauan jarak jauh di mana ia menghantar isyarat ke telefon bimbit, peranti mudah alih atau komputer anda untuk tontonan langsung.

Kelajuan internet yang saya perlukan untuk CCTV
Anda perlukan kelajuan internet yang tinggi kerana jika anda gunakan storan awan (cloud storage) untuk menyimpan rakaman, speed internet untuk CCTV mungkin akan memperlahankan kelajuan internet rumah anda.

Bila dah ada CCTV, anda mestilah nak tahu jika ia berfungsi dengan baik atau tidak kan. Macam ni caranya:

Pantau CCTV melalui telefon pintar
Anda boleh gunakan telefon pintar untuk melihat sekiranya pengawasan CCTV anda masih hidup atau telah dimatikan sekiranya CCTV anda disambungkan ke telefon pintar atau peranti.

Periksa rakaman CCTV
Periksa DVR yang menyimpan rakaman CCTV. Anda boleh putar semula rakaman untuk melihat semula masa serta waktu yang anda inginkan. Dari rakaman tersebut anda boleh tahu sekiranya CCTV berfungsi dengan baik dari masa ke masa, dan anda juga boleh tahu jika ia telah dimatikan. Jika rakamannya nampak seperti rosak, sudah tiba masanya untuk anda selenggara CCTV atau dapatkan yang baharu.

Periksa skrin pada monitor CCTV
Jika anda tak nampak sebarang rakaman, ini bermakna CCTV tidak berfungsi dengan baik atau telah dimatikan.

Periksa inframerah CCTV
Fungsi infrared juga boleh memberitahu anda sekiranya CCTV hidup atau mati. Ini kerana infrared berfungsi untuk merakam sudut tertentu pada CCTV anda.

IMPIANA dah kongsikan 7 cara pilih pengawasan CCTV yang bagus untuk rumah anda, kini anda boleh dapatkan kamera pengawasan yang paling sesuai untuk keperluan anda. Memang rambang mata sebab ada banyak sangat pilihan dan fungsi, tapi berbaloi kerana ia menjaga keselamatan rumah dan seisi keluarga anda. Semoga berjaya dan kongsikan pengalaman pasang CCTV di rumah dengan kami!.


(Gambar) Pemilik Pilih Tema Moden Glam Berjaya Tukar Rumah Teres 2 Tingkat Ini Bak Rumah Mewah

Pemilihan konsep atau tema buat sesebuah kediaman bukanlah satu hal yang mudah. Selain perlu seiring dengan keluasan dan bajet, konsep kediaman juga perlu menggambarkan keperibadian dan keperluan pemiliknya. Seperti Encik Norman Mahmun dari Kuantan yang memiliki rumah dua tingkat ini memilih konsep Moden Glam sebagai penyeri kediamannya. Sebelum memulakan proses menghias, beliau telah terlebih dulu mencari inspirasi dan idea melalui youtube, media sosial dan majalah-majalah dekor. Rumah ini telah didiami selama satu tahun dan mempunyai 3 bilik serta dua bilik air. Dengan keluasan 1400 kaki persegi, Encik Norman dengan telitinya telah memilih warna cat utama dan sekunder sebelum memilih warna perhiasan yang bersesuaian. Tuan rumah juga telah memilih ruang tamu sebagai ruang kegemarannya. Di ruang tersebut juga diletakkan perabot pilihan beliau iaitu sofa 3 tempat duduk dibuat dari kayu jati yang diukir dengan halus.

Dengan bajet keseluruhan lebih kurang RM55k untuk mengubah suai, Encik Norman akan memastikan konsep moden glam mempunyai kesinambungan dari satu ruang ke ruang yang lain. Jalinan warna antara dinding dan  perhiasan deko yang dipilih juga harus berharmoni, menjadikan kediaman lebih elegan dan classy. Selain itu, pemilik juga berpesan sekiranya ingin membeli perabot untuk kediaman, tidak perlu untuk membeli semua sekaligus. Sekiranya tidak yakin dengan pilihan yang ada, ambil masa dan fikir betul-betul untuk menentukan sama ada perabot yang ingin dibeli sesuai atau tidak dengan konsep yang telah dipilih. Dari segi pencahayaan pula, biasan dan pencahayaan semulajadi telah menjadi teras dalam hiasan rumah dengan perabot gelap ini. Kerana bijak merancang, tuan rumah dapat memanfaatkan cahaya matahari dengan baik, digabung bersama usaha dan ilham darinya.

Berikut merupakan paparan suasana moden glam hasil cetusan idea tuan rumah yang sudi dikongsi bersama IMPIANA. Semoga menjadi inspirasi buat pembaca, dan selamat mencuba!

Scandinavian Interior Design ini adalah rekabentuk hiasan dalaman rumah yang popular di negara-negara Eropah merangkumi negara Denmark, Norway dan Sweden. Yang menariknya tentang gaya hiasan ini, ia sebenarnya sangat popular digunakan dalam kebanyakkan dekorasi atau hiasan interior yang anda lihat pada hari ini.

Mengetahui sedikit sebanyak tentang gaya hiasan Scandinavian Interior Design, ini 10 ciri-ciri utama yang selalu digunakan.

1. Tiada Penggunaan Permaidani

Mereka tidak menggunakan karpet/permaidani, sebaliknya hanya berlantaikan kayu sahaja.

2. Cahaya dan Penyesuaian Warna

Musim sejuk sangat panjang bagi orang-orang Skandinavia, mereka lebih gemar memilih warna putih. Ini membantu ruang kelihatan cerah dan mewujudkan suasana lebih tenang.

3. Pemilihan Kayu

Kebanyakkan lantai dan dinding orang Skandinavia diperbuat daripada kayu. Selaras dengan tema mereka, kayu yang digunakan biasanya merupakan kayu ringan seperti pokok bic dan pinus.

4. Garisan

Penggunaan garisan, biasanya tidak terlalu ketara. Ia berfungsi untuk mewujudkan suasana yang lebih moden dan kelihatan tersusun.

5. Kemas dan tidak serabut

Secara tradisional, kebanyakkan rumah orang Skandinavia sangat kecil, jadi mereka menghadkan penggunan perabot dalam rumah mereka. Gunakan apa yang perlu sahaja. Konsep yang sama digunakan dalam dekorasi minimalis.

6. Penataan Lebih Ringkas

Hiasan ringkas. Kebanyakkan dinding rumah mereka kosong, kalau ada pun hanya satu atau dua perkara sahaja. Contohnya bingkai gambar. Ini mengelekkan dari kelihatan membosankan.

7. Hiasan Minimal dan Praktikal

Orang- orang Scandinavians juga gemar menyimpan benda-benda ringkas dan praktikal.

8. Cahaya semula jadi

Membiarkan sebanyak mungkin cahaya masuk ke dalam rumah, sebab itu mereka menghadkan pengguna perabot di dalam rumah. Rumah nampak lebih cerah dan terang.

9. Tumbuhan hijau

Untuk membantu menghidupkan ruang dan membawa masuk udara segar, pokok-pokok hijau juga merupakan salah satu hiasan yang digunakan dalam rumah mereka.

10. Selesa

Bukan sahaja menggunakan apa yang perlu sahaja, malah mereka mengutamakan keselesaan dalam setiap perkara yang digunakan.

Bagaimana agaknya persiapan lebaran anda? Kita pasti akan menghabiskan cuti selama seminggu di desa dan kemudian merancang untuk persiapan rumah terbuka. Sebagaimana  yang telah kita bincangkan, kini lebih menarik kita mengadakan rumah terbuka bersama tema yang boleh diikut serta oleh para tetamu. Bagi pilihan kedua adalah tema Warna-warna Aidilfitri. Warna – warna ceria dan terang menjadi pesona terindah bagi meraikan tetamu anda. Ayuh kita bermandikan warna.p

PADANAN WARNA KONTRA SEMEMANGNYA SESUAI BAGI MENADAPATKAN KEMERIAHAN WARNA-WARNA GEMILANG DI HARI RAYA. JANGAN RISAU IA SEKADAR TEMA RUMAH TERBUKA ANDA SAHAJA. JADI KENA BERANI BERMAIN DENGAN WARNA.

PADANAN KONTRA DALAM TEMA PASTEL JUGA MAMPU MENYUNTIK KEINDAHAN YANG TERSENDIRI.

Perhatian kita sudah pasti pada persiapan hiasan ruang kediaman agar nampak istimewa daripada hari-hari biasa. Anda sebenarnya boleh memilih kelengkapan asas hidangan seperti tisu kertas, gelas, mangkuk kertas dan pinggan kertas berwarna-warni. Malah ia sebenarnya memudahkan tetamu mengenal pasti gelas mereka jika diletakkan pada satu tempat. Sekilas pandang ia macam majlis hari jadi tetapi kenapa tidak kerana suadah pasti hari baik , bulan baik ini kanak-kanaklah yang paling gembira meraikan bersama-sama adik beradik mereka.

Bukan itu sahaja, tidak salah anda menyediakan kuih muih juga berwarna warni sebagai menghidupkan tema ini. Bukan sahaja menarik perhatian malah memberikan kelainan dan perincian anda terhadap perka-perkara seumpama ini. Jangan lupa juga memasang lampu kelip-keip beraneka warna bagi emnyemarakkan kediaman anda. Warna-warna ceria di Aidilfitri.

Kita mungkin sudah melupakan gaya hias ala feature wall yang pernah satu ketika dahulu bagaikan benda wajib jika melaram dekorasi. Apa kata kita semarakkan kembali gaya seumpama itu. Cuma kita pelbagaikan lagi material untuk mewujudkan sebuah feature wall yang berkesan. Tahukah anda feature wall bertindak sebagai pencerita apakah mood yang hendak anda sampaikan dalam sebuah ruang. Jom kita usha apakah idea simple yang cantik untuk ruang kediaman kita.

WARNA DAN CERITA MEMBERI SERIBU ERTI SERTA MOOD DALAM SEBUAH RUANG…BAGAIMANA PEMILIKNYA…? TIDAK SALAH MEMILIH ELEMEN WARNA JIKA PERABOTNYA SEMUA KAKU DENGAN RONA KELABU.

SERIUS NAMUN BERGAYA. CITA RASA MASKULIN DENGAN SENTUHAN MODEN KLASIK.ANDA BERANI? PILIHAN CAT MATTE SUDAH MEMADAI MENJADIKAN RUANG NAMPAK EKSKLUSIF

SENI DAN ALAM BERSATU. ANDA YANG MENDAMBARKAN KEDAMAIAN DAN MENIKMATI SENI DALAM SANUBARI, JELAS BOLEH MENGABDIKAN DINDING RUMAHNYA KEPADA LUKISAN -LUKISAN YANG BERUNSURKAN ALAM DAN PELBAGAI LAGI SEBAGAI PEMUSATAN MATA. GANTUNG KE PELBAGAI JENIS BINGKAI BESAR UNTUK MENARIK PERHATIAN.

ANDA RASA KALAU BEGINI FEATURE WALL , ORANGNYA BAGAIMANA? ADA YANG MAHU TEKA?

INI FANTASY FOREST ATAU FASHION FIESTA? PALITAN RONA DINGIN YANG MENYENANGKAN DAN CORAK BUNGA MENDOMINASI RUANG DINDING. JELAS MENYERLAHKAN NILAI FEMININ YANG MENGGODA.

SATU LAGI PILIHAN WARNA DAN SENI LUKIS YANG MEWAH DENGAN BIASAN WARNA. ANDA SEORANG CERIA DAN BERFIKIRAN POSITIF APA SALAHNYA KITA BERMAIN WARNA CERIA DI RUANG TAMU. PERHATIKAN PERABOTNYA RINGKAS, MODEN DAN AGAK KAKU REKAANNYA.

MEGAH DAN ELEGAN. PILIHAN RONA MISTERI DAN MEWAH MENJADIKAN RUANG KEDIAMAN INI SANGAT ELEGAN DAN MEWAH. BIAR SIMPLE TETAPI AURANYA CUKUP LUAR BIASA. BERBEZA DARI WARNA LAZIM DAN PILIHAN RONA TABOO UMPAMA SATU BERONTAK DALAM GAYA.

PENGARUHI SUASANA. ALAM SEMULA JADI. KAMAR TAMPIL DAMAI DAN REDUP SUASANA.


Rainbow eucalyptus, Pokok Unik Berbatang Pelangi Hanya Di Hutan Mindanao

Pasti ramai tidak menduga terdapat spesies pokok hutan yang begitu unik kerana mempunya permukaan batang berwarna-warni seperti pelangi secara semula jadi . ia adalah Eucalyptus delgupta juga dikenali sebagi Rainbow eucalyptus, Mindanao gum atau Rainbow gum. Eucalyptus berasal daripada famili Myrtaceae dan ianya banyak ditemui di kawasan hutan hujan Mindanao, Filipina serta merupakan tanaman beriklim humid tropika. Dikategorikan sebagai pokok bersaiz besar, batangnya boleh tumbuh sehingga 6 kaki lebar dan 200 kaki tinggi.

Keunikan utama spesies Eucalptus delgupta ini terletak kepada kepelbagaian warna yang terdapat di bahagian kulit batangnya, menyerupai warna pelangi. Ia merupakan spesies pokok teduhan yang amat menarik malah bagaikan berada di sebuah dunia pari-pari apabila berada di dalam hutan dikelilinginya. Melihatkan pokoknya sahaja sudah menggamit hati ini untuk mendekati spesies unik yang jarang ditemui.

Sebenarnya spesies pokok ini mempunyai beberapa proses sepanjang tumbesarannya. Eucalyptus delgupta bertukar warna melalui penggantian kulit batangnya. Asalnya, kulit pokok ini licin, namun akan bertukar menjadi kasar dan mudah merekah semasa proses menggantikan kulit. Sebaik sahaja kulit luar di bahagian batangnya tertanggal, lapisan hijau muda akan kelihatan. Warna ini akan bertukar ke warna hijau pekat, biru, biru kundang, merah jambu, oren, merah, jingga dan kembali ke warna kelabu. Bila pusingan warna terakhir terjadi, kulitnya akan tertanggal sekali lagi dan proses pertukaran warna ini akan berulang dan berterusan. Proses lapisan kulitnya tertanggal pada masa yang berlainan dan di bahagian yang berlainan menjadikan ianya sentiasa diliputi oleh pelbagai warna pada setiap masa. Tidak keterlaluan dinyatakan bahawa batang pokok itu seakan-akan disapu dengan ratusan sapuan berus cat yang menyerupai warna pelangi, seolah-olah sebuah lukisan hidup.

Di samping keunikan tersebut yang menjadikan spesies ini amat bernilai untuk dihargai, ianya mempunyai kegunaan lain seperti boleh diadaptasi dalam reka bentuk landskap dan sebagai agen pencegahan penyakit malaria. Selain daripada itu, ia juga biasa digunakan dalam industri penghasilan kertas. Namun yang uniknya ialah kertas yang dihasilkan hanya berwarna putih dan bukannya pelbagai warna seperti kulit batang pokok tersebut. Kayunya pula boleh dijadikan perabot dan kabinet. Anehnya, bila ditebang dan diolah ke bentuk tertentu, corak-corak terang yang kelihatan sebelum itu akan hilang. Tetapi kayunya masih menampakkan tanda-tanda kehadiran warna kelabu dan hijau.

Spesies ini gemar kepada cahaya matahari. Oleh itu, ia tidak sesuai ditanam di kawasan yang bermusim. Sebaliknya ia akan tumbuh subur di kawasan yang terdapat taburan hujan yang tinggi, melebihi 150mm sebulan. Atas alasan ini, ianya ditanam secara meluas di kawasan beriklim khatulistiwa. Namun begitu, Eucalyptus delgupta tidak mampu bertahan di kawasan yang kerap dilanda banjir dan amat sensitif kepada kebakaran. Ia juga boleh ditanam di negara-negara sejuk tetapi mempunyai toleransi yang rendah kepada salji.

Spesies ini merupakan salah satu spesies flora yang paling menakjubkan. Ia umpama magis alam yang tidak terlintas di fikiran manusia mampu wujud dan hidup dengan baik di atas muka bumi ini. Justeru hargai dan cintailah alam dan tumbuhan kerana sekali ia pupus kita tidak mungkin akan menemui penggantinya lagi.

Sejak akhir-akhir ni warna pastel menjadi pilihan ramai diluar sana. Pernah dengar bukan bunga Hydrangea atau orang panggil bunga Siti Zubaidah. Cantik kan bunga ni. Terdetik IMPIANA untuk kongsikan perkara ini apabila terbaca satu rencana oleh Pusat Racun Negara, tumbuhan ini walaupun cantik, ia mempunyai bahaya yang tersembunyi.

Pokok bunga Hydrangea merupakan pokok hiasan yang paling sesuai hidup di kawasan tanah tinggi.

Ia semakin mendapat tempat di hati peminat bunga kerana warna bunganya yang lembut.

Selain daripada itu, keistimewaan bunga ini ialah ia mengambil masa selama tiga (3) bulan untuk mekar sepenuhnya dan warnanya akan bertukar-tukar sepanjang masa tersebut.

Namun, dalam kecantikan itu ternyata ada bahaya yang tersembunyi.

Penggemar bunga perlu tahu bahawa bahagian tumbuhan ini terutama getahnya mengandungi hydrangin (sejenis bahan sianogenik glikosid), febrifugine, hydrangenol dan loganin.

Bahan kimia ini boleh menyebabkan

(*bergantung kepada kuantiti yang terdedah.)

Peminat bunga ini perlu berhati-hati mengendalikannya terutama sekali jauhkan daripada capaian kanak-kanak dan juga haiwan peliharaan.

Pakai sarung tangan ketika mengendalikan tumbuhan ini dan cuci tangan dan pakaian selepas itu.

1. Macam mana pokok ini beracun? Sentuh je boleh keracunan?

TIDAK, jika terkena cecair / getah baru ada risiko keracunan.

2 . Adkah jika potong pokok ini untuk tanam balik akan keracunan?

Pakai sarung tangan jika berkebun. Segera cuci tangan jika terkena, terutamanya sebelum makan dan minum.

Antara khasiat yang terkandung di dalam rumput Israel adalah seperti jumlah Beta-carotene yang amat tinggi, kaya vitamin”E”, Ascrobic Asid dan iron. Disamping itu, kandungan kalsium dan Riboflavin di dalam tanaman ini berada di kadar sedarhana. Menutut kajian perinci yang telah dilakukan, hanya 3.7% jumlah protin yang terdapat di dalam tanaman ini dan daunnya mengandungi bahan anti-asthmatic Acanthaceae

Rumput Israel atau nama saintifiknya Asystasia Gangetica L. merupakan tanaman dari keluarga. Antara khasiat rumput Israel adalah seperti:

Cara penyediaan hidangan rumput Israel ini sama seperti ketumpang air. Boleh di goreng atau tumis air

Apa yang anda lakukan dengan air rebusan selepas selesai memasak. Mesti buangkan. Tahukah anda bahawa air rebusan tak kira lah anda merebus apa sekali mempunyai kandungan dan zatnya yang tersendiri. Sebenarnya, ada sebahagian air rebusan tersebut berguna dan membantu tumbesaran tanaman anda. Ini bermakna, secara tidak langsung penggunaan air rebusan pada tanaman ini menjadi booster atau baja. Antara air rebusan yang sesuai digunakan dan berkhasiat untuk tanaman adalah seperti berikut:

1. Air rebusan telur
Air yang digunakan untuk merebus telur mengandungi kalsium yang tinggi. Kalsium amat diperlukan untuk memastikan tumbesaran sihat struktur pokok.

2. Air rebusan bayam
Tanaman juga memerlukan zan iron. Air rebusan bayam bukan sekadar memberi zat airon yang diperlukan oleh tanaman, malah mengandungi kadar potassium yang tinggi

3. Air rebusan pasta
Pasta yang telah direbus akan meninggalkan sisa kanji di dalam air. Kanji adalah antara kandungan yang sesuai untuk membaik pulih kondisi tanah.

Walaubagaimanapun, air rebusan perlu dibiarkan sejuk sepenuhnya sebelum digunakan pada tanaman. Anda perlu siram air rebusan tersebut terus di atas tanah sekitar tanaman. Yang paling penting, pastikan ia tidak mengandungi minyak, kandungan garam, perasa dan pewarna tiruan. Jika tidak, ia akan merosakkan tanaman.

Sumber: https://www.rd.com


“Makeover” Pagar Guna Shera Plank, Modal Tak Sampai RM 300 Pun

Bagi yang menerima kunci rumah baru, macam-macam perkara dirancang untuk memastikan rumah yang bakal di diami tersedia rapi untuk keselesaan seisi keluarga. Antara yang perlu diutamakan adalah pendawaian, kipas dan lampu. Bagi yang ada bajet ekstra, sudah pasti kabinet dapur juga antara yang penting.

Nak masuk rumah baru ni, tak cukup RM 10k untuk siapkan keperluan. Jadi, banyak bajet yang perlu di potong dan ada juga terpaksa di tangguh. Mesti ada yang teringin nak tugar pagar rumah juga kan? kalau tanya kedai, harganya mahu beribu. Tapi, kalau anda rajin DIY, boleh tiru cara Zabiratul Azra.

Modal RM 300 je untuk makeover pagar ringkas yang disediakan oleh pemaju menjadi lebih cantik dan secara tidak langsung memberi privasi

Hanya guna Shera Plank, cat minyak, cat coating dan skru je nak buat pagar macam ni

Ni pandangan asal pagar rumah yang diesediakan pemaju. Ringkas dan tak ada privasi langsung

cat coating, apply sebelum cat minyak utk bg shera plank smooth dan kemasan urat papan lebih timbul.

Seleaps sapu cat coating

Saya gunakan cat minyak smart top plus high gloss kod warna maroon

Mula-mula, cat dulu shera plank siap-siap dan biarkan kering.

Lubang kan dulu shera plank sebelum di skru pada pagar

Guna skru ni untuk lekatkan kan shera plank yang telah dicat

skru yg sy pasang bahagian hujung tambah piring utk bagi effect timbul dan nampak lebih kemas

Atau boleh cat skru yang digunakan/ Ini skru yang di bahagian tengah

Gubanah orkid tiruan menjadi penyeri dekorasi kediaman tidak kira apa sahaja konsep dekorasinya. Namun, untuk memiliki jambangan orkid tiruan yang siap diubahsuai harganya agak lumayan. Akan tetapi, Puan Zaza Zalina berkongsi cara untuk menghasilkan sebuah jambangan bunga orkid hanya dengan modal lebih kurang RM 150 sahaja. Jika di beli gubahan orkid ni harganya mencecah RM 300-500

Bahan-bahan:
5 Batang orkid (sebatang RM 14.00)
Daun tiruan campur-campur
Ranting (RM 7.50
Pasu (RM 35.00)
4 biji span bunga (RM 2.50)
Lumut kering (RM 4.00)
Sekulen (RM6.50)
Gam kraf
batu lumut tiruan (RM 6.50)

Cara-cara:
1. Pasu yang digunakan agak besar, letakkan surat khabar oada bahagian tersebut sebelum di masukkan span

2. Lekatkan lumut kering dengan menggunkan gam kraf dalam pasu gubahan orkid

3. Setelah kering sepenuhnya cucuk orkid did bahagian tenagh. Tapi sebelum itu, ikat buluh pada ranting buluh dan susun secara kreatif

4. susun daun, sekulen dan daun tiruan di bahagian pangkal bunga orkid secara kreatif

Nak lebih kukuh, boleh guna rak buku Kallax dari Ikea. Sya nak beli, masa tu dah habis pula. Jadi, jumpa yang ni masa tengah “sale”

Bahan-bahan:

OSB board
Sponge heavy duty (boleh beli dekat shopee)
Kain atau fabrik baldu untuk kemasan
Gam kraf
Gergaji
Gunting
Stapler gun

Cara-cara:

1. Potong Osb Bord mengikut size rak buku
2. Lekatkan span pada OSB board yang telah dipotong dengan menggunakan gam dan potong lebihan span
3. Balut pula dengan batting dan kemaskan dengan menggunakan stapler.
4. Terakhir, balut dengan fabrik velvet dan kemaskan kali terakhir dengan menggunakan stapler

Langsir merupakan salah satu aksesori wajib ada bagi melengkapi sesebuah ruang. Bergantung pada konsep yang ingin diterapkan, terdapat pelbagai gaya langsir yang boleh pemilik jadikan pilihan.

Selain gaya dan jenis material, saiz serta kepanjangan langsir juga memainkan peranan yang penting dalam memastikan kesempurnaan ruang. Langsir yang pendek atau terlalu panjang mungkin akan membuatkan ruang tampak pelik dan tidak seimbang.

Jika anda membeli langsir pasang siap, masalah sebegini memang tidak dapat dielekkan. Oleh itu, adalah sangat penting untuk anda mengukur dengan tepat saiz tingkap dan langsir yang diperlukan. Bila langsir panjang menyapu lantai, leceh apabila kena potong dan jahit semula.

Hai semua, Jimah nak share dgn korang, macam mana jimah handle masalah langsir terlebih panjang yg buat langsir rumah kita nampak semak dan tak kemas.

Jimah guna produk dari Daiso. sangat membantu jimah yang jenis malas nak hantar jahit. Iron je, dah siap. Jimat masa dan wang!

Sebelum beli produk ni. jimah ada study sikit. Double sided ni tahan walaupon kita basuh langsir ni. Jimah tak try lagi tapi takpe nnti kita cuba. Kalau tercabut mungkin jimah kena hantar jahit jugalah nampaknya

Jadi siapa yang ada masalah macam jimah. Korang boleh la cuba.

Selamat Mencuba!


Tidak Rela Dipoligami, Para Isteri Boleh Menuntut Keadilan Hak Nafkah, Harta Sepencarian Di Mahkamah Tinggi Syariah

Isu poligami dalam rumah tangga bukanlah sesuatu isu yang asing dalam kalangan masyarakat kita. Sering kita mendengar atau melihat, apabila berlakunya situasi poligami dalam rumah tangga, soal isu tuntutan hak si isteri sentiasa menjadi perkara utama yang dibahaskan.

Apabila berbicara soal hak seorang isteri seperti tuntutan hak, harta sepencarian dan sebagainya yang kebiasaannya akan melalui proses tuntutan setelah berlakunya penceraian atau suami meninggal dunia.

Tetapi dalam konteks poligami ini, adakah hak-hak ini boleh dituntut oleh seorang isteri walaupun masih dalam perkahwinan itu?

Menerusi siaran langsung rancangan bual bicara Wanita Hari Ini di saluran TV3, telah membincangkan isu tersebut bersama tetamu jemputan di studio, pada Khamis lalu.

Peguam Syarie, Muhammmad Nur Hafiz Roslan ketika diundang sebagai tetami jemputan telah membincangkan isu tersebut serta menjelaskan beberapa tuntutan yang boleh dibuat oleh isteri menerusi topik bertajuk Poligami: Hak Isteri bersama penonton.

“Bagi persoalan isu ini, ada dua perkara mengikut situasi yang perlu anda tahu. Pertamanya, dia telah dipoligamikan tetapi tidak mahu dipoligamikan. Kedua, dia telah dipoligamikan tetapi masih dalam kes permohonan.

“Untuk kes dalam permohonan seperti ini, selalunya si suami akan membuat permohonan di hadapan Makhamah Tinggi Syariah, nanti kemudian saman akan dibuat dan dikeluarkan selepas itu perbicaraan akan dijalankan.

“Antara kewajipan dalam perbicaraan tersebut, defenden iaitu isteri pertama, wali, bakal isteri wajib untuk hadir dengar perbicaraan

“Jadi, saman itu perlu disampaikan, suami bukan perlu untuk minta kebenaran isteri  tetapi dalam Mahkamah suami perlu mencapai maksud mampu dan adil dalam hukum undang-undang.

“Saman perlu disampailkan supaya isteri boleh respon dan defend diri dia di dalam Mahkamah mengenai apa hak yang dia ada atau boleh dituntut.

“Antara apa hak yang boleh dituntut oleh isteri adalah nafkah, harta sepencarian dan hak bermalam juga perlu dinyatakan. Bukan itu sahaja, hak bakal isteri juga perlu dinyatakan.

“Selain itu, cadangan hak bakal isteri dan anak-anak juga perlu dinyatakan termasuk hak bercuti sekalipun,” jelasnya.

Penjelasan selanjutnya anda boleh menonton video penuh pada pautan di bawah:

nbsp;

Penggunaan kayu dalam struktur rumah sangat banyak dilihat tidak kira pada kediaman lama mahupun yang baru. Walaupun pada mulanya rumah kayu nampak kukuh, menarik dan klasik, perlu diingat bahawa sifat kayu boleh berubah bergantung pada faktor cuaca ataupun rapuh dimakan anai-anai. Jadi, pemilik rumah kayu haruslah lebih peka dan teliti menyelenggara kediamana masing-masing supaya tetap kekal utuh.

Ketika dalam proses merancang, pemilihan jenis kayu adalah hal yang paling penting kerana ia bakal mempengaruhi kos pembiayaan, penyelenggaraan dan kos baik pulih rumah yang ingin dibina kelak. Jenis-jenis kayu seperti kayu jati, kayu merbau, kayu meranti merah dan kayu cedar adalah antara spesis yang mejadi pilihan pengguna kerana sifat yang keras dan kukuh. Walaupun telah berjaya memilih jenis kayu yang sesuai, anda tetap perlu melakukan pemeliharaan supaya kayu struktur tersebut tetap kukuh dan tahan lebih lama.

Ada beberapa faktor yang boleh mempengaruhi kekuatan dan ketahanan rumah kayu, antaranya ;

Pengaruh Cuaca

Kayu yang lama terdedah kepada cuaca tidak menentu terumamanya kawasan yang beriklim lembab akan menyebabkan kayu cepat rosak dan mengembang kerana kayu boleh menyerap air dan sifat ini lama-kelamaan akan memudaratkan struktur rumah. Selain itu, jika dibiarkan tanpa rawatan, kayu yang terdedah kepada kelembapan juga boleh menjadi lapuk dan berbau hapak. Lebih parah lagi sekiranya udara mengandungi bakteria atau hama menjangkiti kayu dan membenarkan pembiakan lumut pada kayu yang terlindung dari cahaya matahari.

Serangan Serangga atau Haiwan Perosak

Lipas, tikus dan anai-anai adalah antara musuh utama kayu. Anai-anai contohnya, memang menyukai tempat gelap yang lembab dan tinggal dalam satu kumpulan yang besar. Saiznya yang halus menyukarkan lagi pemilik untuk menyedari yang rumah telah diserang perosak ini. Begitu juga dengan tikus yang akan menggigit kayu sehingga sudah berlubang, barulah tuan rumah sedar akan perbuatan makhluk perosak yang amat menyakitkan hati ini.

Beban Tanggungan

Bebanan yang tidak sesuai dengan ketahanan kayu akan menimbulkan kesulitan kelak apabila kayu sudah mula melengkung dan membengkok sehinggalah patah. Perkiraan ukuran dengan beban harus dilakukan dengan tepat dan teliti terutamanya untuk bahagian tiang ataupun rangka rumah.

Rawatan Sesuai Untuk Rumah Kayu

Rumah kayu sememangnya memerlukan penjagaan yang amat rapi dan akan mengambil masa yang lama serta belanja yang banyak. Tetapi sekiranya dilakukan dengan kerap dan betul, banyak yang dapat dijimatkan. Jadi ikuti tips penjagaan dibawah agar rumah kayu anda kekal cantik dan kuat.

Rawatan Rutin :

Rawatan Berkala :

Rawatan berkala atau bermusim perlu dilakukan bagi mengelakkan kerosakan major yang akan menggugat keutuhan rumah kayu. Jadi pastikan anda lakukan perkara-perkara ini apabila tiba waktunya. Panggil golongan profesional yang lebih arif jika anda tidak pasti cara yang betul untuk proses penyelenggaraan ini.

Anda ada air-cond di rumah anda? Mesti ada kan. Setiap rumah yang ada di Malaysia ini, kebanyakkannya ada air-cond di rumah mereka. Kadang-kadang bukan setakat 1 atau 2 tapi setiap bilik ada. Kalau ada 10 bilik, 10 bilik tu lah nak ada air-cond. Tapi mesti kita akan rasa rimas dan serabut kan bila tiba-tiba air-cond tu tak sejuk? Dah lah tengah musim panas waktu ini. Dari penyabar terus hilang sabar. Bila tengok remote control tu, dah sampai ke 16 darjah celcius dah tapi masih panas. Aduhaii. Tapi jangan risau, saya akan kongsikan kenapa air-cond di rumah anda boleh jadi tiba-tiba tidak sejuk.

Perkara pertama yang anda boleh jangka atau syak kenapa air-cond tiba-tiba tak sejuk, adalah sebab pemasangannya itu ada masalah dan tidak mengikut pemasangan standard. Unit luar terletak di lokasi yang menyusahkan. Tiada pergerakan udara yang mencukupi. Paip tembaga adalah saiz yang salah. Ini selalu berlaku apabila terdapat paip tembaga sedia ada di dinding. Tembaga sepatutnya untuk penghawa dingin 2hp, namun hanya penghawa dingin 1hp dipasang. Ini selalunya hasil daripada pemilik rumah membeli penghawa dingin tanpa berunding dengan pakar penyaman udara terlatih.

Kedua, adalah gas air-cond dah tak ada. Antara sebab kenapa gas air-cond tak ada adalah berkemungkinan ada kebocoran kerana gas air-cond ini sebenarnya tidak akan pernah habis. Jadi, kalau ada kekurangan gas, mesti ada kebocoran dan kebocoran itu mungkin boleh jadi sebab Nut tak ketat, Nut pecah semasa pemasangan, sambungan copper pipe pecah, servis valve rosak dan juga Evaporator/Condenser Coil bocor.

Ketiga, tidak cuci filter setiap bulan. Haa benda ni selalu jadi pada diri saya juga dan pada orang ramai. Filter ini, dia ada dalam air-cond. Kita hanya perlu buka penutup dihadapan itu sahaja, kita akan nampak filter tersebut. Bila bawa keluar, penuh berhabuk. Jadi apa perlu kita buat? Kita ambil dah basuh di tandas dengan air. Selepas dah basuh, keringkan dan letak semula di tempat asalnya. Boleh jamin, air-cond akan sejuk semula.

Jadi, itu lah sebab-sebab kenapa air-cond di rumah anda kadang-kadang jadi tidak sejuk. Maka, kita kenalah rajin dalam membuat setiap pemeriksaan terhadap air-cond kita atau anda boleh memanggil mana-mana pakar untuk periksa air-cond anda.

Berkebun tepi rumah tak perlu ada tempat yang luas 2m x 0,5m dah boleh tanam banyak jenis sayuran, nak masak tinggal petik saja

Potong botol mineral kepada 2 bahagia dan tebuk lubang pada bahgian penutup dan leher botol (macam dalam gambar) menggunakan paku panas atau besi yang telah dipanaskan

Lubang pada penutup sebagai penyerap kelembapan atau air untuk melembapkan medium tanaman, manakala pada leher botol berfungsi sebagai sirkulasi oksigen untuk mengihindari akar dari cepat membusuk disamping menyingkirkan air yang berlebihan

Medium tanaman, guna tanah kpmpos dan baja NPK.

Boleh buka penutup botol kalau akar dah banyak

Pembajaan boleh dilakukan selepas tanaman mencecah usia 2 minggu. Sukatan 1 sendok makan baja larutkan dengan air 1,5 liter siram secukupnya seminggu sekali. Untuk tanaman yang akarnya telah melepasi botol atau dah mencecah permukaan air, baja boleh dilarutkan di dalam air dengan nisbah 1/4 sudu makan baja bagi setiap botol

Untuk tuai kangkung, hanya perlu potong bahgian atas sahaja, tinggalkan cabang atau daun paling bawah. Dalam tempoh 2 minggu dah boleh tuai baru

Untuk tuai 3T sayur sawi, salat, bak choi, bayam dan sebagainya, hanya perlu peting daun matang dan tinggalkan daun muda. Dalam tempoh seminggu dah boleh tuai lagi.


10 Tempat Menarik Di Dalam Maeps Agro Tourism Park Yang Wajib Anda Cuba

Bidang agro di malaysia kini dah pelbagai. Bukan sekadar tertumpu kepada penghasilan semata-mata. Nak katakan baru, tak lah baru tapi pelancongan di dalam bidang agro kini semakin mendapat tempat dan dipandang sebagai peluang keemasan yang wajib di terokai. Hal ini memberi peluang kepada semua penggiat agro yang telah lama bertapak untuk menceburi bidang baru di dalam usaha mempelbagaikan perkhidmatan. Sehubungan dengan itu, Malaysia Tourism Council turut bekerja sama dengan pengiat industri pelancongan agro dalam mempromosi dan merancakkan lagi industri pelancongan Malaysia.

Turut tidak terkecuali MAEPS (Malaysia Agro Exposition Park Serdang) yang dulunya hanya di kenali sebagai pusat aktiviti dan acara terbesar Malaysia untuk industri agro. Mengembangkan lagi perkhidmatan, MAEPS melancarkan Maeps Agro Tourism Park dalam usaha memberi peluang kepada pengunjung untuk merasai sendiri kemudahan dan aktiviti menarik yang terdapat Di dalam lot berkeluasan 130 hektar.

Anatara aktiviti yang menarik di MAeps Agro Tourism Park adalah seperti berikut

1. House of Kambing
Apa yang menarik di sini, anda boleh tengok sendiri kambing dan unta yang sangat manja di samping latar pemandangan segar. Bila dah penat, boleh lah isi perut dengan menu-menu berasaskan kambing. Antaranya adalah

NASI Kukus Kambing Bakar House of Kambing (RM10)
Grilled Kambing + nasi kukus + sambal belacan putik pauh+ Special recipe sos curry + sayur kobis yg ditanam belakang ladang kami !

House of kambing dibuka pada 11pagi-9malam (isnin-khamis) dan 11pagi hingga 6 petang (sabtu dan ahad)

2. Laman Herba
Lokai herba yang paling menarik untuk mendidik dan menimba ilmu. Terdapat pelbagai jenis herba sama ada untuk tujuan masakan mahupun kesihatan yang terdapat di laman ini. Kemuncak aktiviti kepada tempat ini ialah sedut madu kelulut terus dari sarangnya. Terdapat beberapa buah koloni kelulut yang boleh dilihat. Kelulut ini pula, walaupun jenis nya sama. Ia menghasilkan 2 madu yang berbeza. Kandungan madu kelulut bergantung kepada jenis makanannya.

3. Laman padi
Bagi anda yang ingin memperkenalkan kepada anak-anak anda bentuk atau rupa sebenar pokok beras, inilah tempat yang terbaik. Terdapat beberapa lot padi yang ditanam secara bergilir-gilir. Disamping itu juga, kalau ada rezeki anda boleh lihat proses menjadi beras dari padi. Terdapat juga galeri padi yang mempamerkan informasi berkaitan dengan padi seperti spesies-spesies padi, teknik menanam & menuai, jenis-jenis peralatan dan sebagainya.

Kalau perut dah berkeroncong, laman padi ada sediakan menu nasi bendeng pada harga RM 45 setiap set untuk 2-3 orang. Menu sangat sedap dan menarik. makan pula di bendang, sudah pasti satu pengalaman yang baru buat anda.

4. Laman perikanan
Laman perikanan terletak bersebelahan dengan laman padi. Selain nada boleh melawat galeri ikan hisana dan air tawar, terdapat satay tuna yang di jual di House of Tuna. Dalam tempoh sebulan sekali, Laman Perikanan akan mengadakan jualan ikan segar.

5. Laman Nanas
Terdapat pelbagai jenis nanas yang di tanam di laman nanas untuk tujuan pameran. Terbaru Nanas MD2 baka yang dikeluarkan oleh mardi yang sangat manis dan tak akan lidas walaupun anda makan satu ladang. Selain dapat menikmati buah nanas yang segar, terdapat aktiviti lain yang boleh dilakukan disini adalah memproses biskut nanas

6. G2G Animal Garden
G2G Animal garden merupakan sebuah petting zoo yang baru dibuka akhir tahun 2017. Anda akan diberi peluang bermesra dengan haiwan eksotik seperti Bearded Dragon, Macau Parrot, Ayam Serama, Gerbills, Racoon, British Shorthair Cats dan sebagainya. Paling menarik aktiviti di sini adalah memberi makan dan menyusukan kambing

7.Techno Cafe
Bagi peminat kambing, Techno Cafe yang terletak bersebelahan dengan G2G Animal garden ada menyediakan menu kambing panggang Wajib cuba

8. Nafas Cube
Sehari suntuk nak teroka Maeps Agro Tourism Park ni memang tak cukup. Setiap tempat pasti menghiburkan dan membuatkan anda lupa waktu yang berjalan. Kalau tak semapt nak teroka satu hari, apa kata anda menginap ci Nafas Cube. terdapat beberapa jenis penginapan yang disediakan termasuklah hotel tube dan kabin. Sesuai untuk anda yang datang sorang, berpasangan mahupun keluarga. Hotel yang menghadap tasik ni, sudah pasti membuatkan anda lebih ceria setelah menghirup udara yang segar

9. Kafe MAEPS
Terletak berhampiran dengan Nafas Cube, Cafe MAEPS ni menyediakan makanan pagi hingga tengah hari. Bagi yang menginap di Nafas cube, kalau pagi-pagi perut dah berkeroncong tue boleh lah ke kafe ni. Antara menu yang paling menarik adalah gulai kambing

10. MAEPS Bistro
Terbaru, MAEPS Bistro yang terletak sebaris dengan pavilion dibuka semula. Terdapat pelbagai menu menarik untuk santapan malam anda

Kuak Hill Resort, Lenggong, lokasi percutian konsep kembali pada alam semula jadi. Terletak lebih kurang 100 kilometer dari utara, Ipoh. Lokasi percutian ini berdekatan dengan Grik, Empangan Temenggor dan Tasik Banding.

Melalui perkongsian seorang pengguna Facebook yang dikenali dengan nama Ameera, beliau memilih Kuak Hill Resort, Lenggong kerana lokasinya yang dekat tetapi menyeronokkan.

“Nah inilah tempatnya, sangat tenang, sejuk dan mendamaikan. Jauh dari kesibukan kota, terletak di atas bukit perkampungan Melayu di Lenggong. Alhamdullillah dapat juga menikmati keindahan di atas sini, sebab sebelum ini hanya tengok sahaja,” kata Ameera.

Jelas ibu muda ini lagi, siapa yang inginkan percutian yang tenang, tiada gangguan, lokasi ini menjanjikan kepuasan buat anda dan keluarga. Hanya bunyi kicauan burung dan bunyi alunan air bukit yang mengalir kedengaran. Bilik perlu ditempah lebih awal kerana tempat ini sentiasa sahaja penuh.

1. Dari perkarangan tempat letak kereta, kita perlu naik ke atas. Perjalanan mengambil masa selama 15 minit. Kereta perlu diletakkan di bawah memandangkan lokasi agak tinggi.

2.Apabila sudah sampai ke atas, kita akan disajikan dengan keindahan alam ciptaan Allah yang tidak terkata cantiknya.

3.Tersedia juga kafe di sini. Hati-hati ketika berjalan kerana laluan utama untuk naik dan turun agak curam. Tidak terasa penat berjalan bila melihat suasana hijau dan menyegarkan.

4. Ada zoo kecil juga di sini. Anak-anak pasti suka. Bagi ibu bapa pula jangan lepaskan peluang untuk bergambar di sini kerana banyak tempat menarik untuk merakamkan kenangan percutian.

5.Tersedia juga kenderaan pacuan empat roda untuk kemudahan bergerak ke sana sini.

6. Buat penggemar kopi, boleh minum kopi sambil menikmati keindahan alam semula jadi.

7. Wajib bila ke mana-mana bawa pulang cenderamata. Di sini juga ada disediakan pelbagai pilihan cenderamata yang terletak berhampiran meja pendaftaran.

8. Bilik untuk keluarga pun besar dan selesa.

9. Boleh mandi-manda di kolam mandi yang turut tersedia di sini. Air dari kolam mandi datangnya dari air bukit. Sejuknya sampai ketulang.

10. Di luar bilik boleh lepak santai sambil minum kopi cicah biskut.

11. Pada waktu malam pula boleh buat barbeku bersama keluarga.

Lokasi percutian ini bukan sahaja sesuai untuk keluarga tetapi juga untuk pasangan yang sedang berbulan madu. Pada waktu pagi pula, cuaca sejuk dan kabus tebal. Pasti rasa malas meninggalkan tempat tidur.

ARTIKEL LAIN YANG BERKAITAN:

Kedudukan hotel mewah adalah daripada 6000 kaki dari aras laut ini agak tersorok sedikit kerana untuk tiba ke sini pengunjung perlu melalui jalan khas yang bermula dengan mengambil selekoh ke kiri melalui Jalan ION Delement 1, Genting Highland. Di sepanjang perjalanan sejauh 2KM daripada jalan utama menuju ke lobi pengunjung akan dijamu dengan pemandangan hijau serta fasad hadapan yang megah tersergam indah bagaikan ‘aura mewah aras tinggi’ menyambut kehadiran tetamu hotel yang hadir.

Untuk pengetahuan anda, tidak kira tingkat berapa anda menginap, setiap masa anda akan melihat pemandangan bukit-bukau yang indah, jika ketika itu ianya dalam keadaan cuaca yang baik, tetapi kalau hujan anda hanya dapat melihat pergerakan kabus yang ditiup bayu gunung.

Berada di ketinggian pada atas 6000 kaki dari aras laut, isu utama adalah sejuk. Hotel mewah ini menyediakan kemudahan kolam renang untuk tetamunya terutama kanak-kanak dan tidak ketinggalan orang dewasa. Isu ini diatasi dengan kolam renang air panas. Pengunjung juga boleh manjakan diri di dalam kolam renang air panas dan rasai perbezaannya.

Tambahan lagi, kolam renang air panasnya bukan sahaja kolam renang biasa, ianya kolam renang tertutup tetapi menghadap pemandangan hijau secara terus kepada flora dan fauna yang hidup di aras tinggi mergastua Malaysia. Mandi air panas tambah pemandangan hijau, anda bayangkan sendiri.

Selepas penat berendam dan manjakan diri, pasti perut anda dambakan hidangan yang enak. Jangan gusar, hotel Grand ION D’Element menawarkan 4 jenis ruang makan eksklusif iaitu sebuah restoran yang menampilkan kepelbagaian hidangan tempatan serta antarabangsa yang mana mereka akan pastikan juadah sarapan, makan tengahari dan malam menjadi satu memori indah di Kembali Kitchen.

Penulis ingin menyentuh tetang konsep hiasan dalaman yang disediakan oleh pihak hotel kerana sebaik sahaja melangkahkan kaki ke dalam bilik penginapan, penulis tidak menoleh kepada susun atur perabot berikutan terleka dengan balkoninya yang luas serta pemandangan gunung-ganang yang amat memukau pandangan mata.

Hiasan dalamannya nampak simple dan seakan studio hotel yang lain tetapi apa yang membezakannya adalah kemudahan inroom dining yang ditawarkan amat memuaskan penulis. Katilnya yang empuk membuatkan rehat anda lebih bermakna tanpa penggunaan pendingin hawa kerana angin dari luar sudah cukup sejuk dan nyaman.

Apa yang penulis dapat simpulkan adalah, anda tidak perlu turn On remote penghawa dingin dalam bilik hotel, ini kerana ia sudah sedia sejuk. Tidur anda pasti lena tanpa gangguan dan segala keresahan yang melanda bakal hilang buat seketika.

Di kalangan penduduk tempatan, Port Dickson tidak perlu diperkenalkan lagi. Lebih dikenali sebagai PD, pesisir pantai berpasir yang dipenuhi dengan lambaian deretan pokok-pokok kelapa dan rhu merupakan sebuah destinasi percutian yang amat popular kerana lokasinya berdekatan dengan ibu kota, Kuala Lumpur. Destinasi ideal untuk mereka yang idamkan percutian damai dan tersembunyi di tepi pantai serta lari dari kesibukan harian.

Meneruskan kegemilangan resort ikonik yang tampil dengan keistimewaan tersendiri di bawah jenama Lexis, Lexis Hibiscus yang terletak di Pasir Panjang tampil dengan reka bentuk luar biasa dan berbeza. Dari konsep dijelmakan ke realiti, Lexis Hibiscus Port Dickson bermula dengan satu design concept, iaitu daripada bentuk putik bunga raya, mekar berkembang diterjemahkan menjadi vila air yang indah terapung di pesisir Pantai Pasir Panjang.

Keunikan vila air ini jika dilihat dari udara ianya menyerupai bentuk sekuntum bunga raya iaitu bunga kebangsaan Malaysia. Vila air yang menjangkau hampir satu kilometer dari pantai sehingga unit terakhirnya berada di atas laut, adalah satu-satunya resort di Malaysia yang mempunyai hamparan bilik-bilik penginapan membentuk sekuntum bunga kebanggaan negara.

Lexis Hibiscus ini juga mempunyai sebuah air pancut berukuran 100 meter panjang, merupakan landscape feature yang paling menarik untuk resort ini. Ia merupakan air pancut tertinggi di Malaysia, yang mana menjadi tarikan utama para penginap. Pada waktu siang, air pancut bertindak sebagai penyambut tetamu, membentuk latar belakang menarik menyerlahkan kedamaian air laut pantai Port Dickson. Menjelang malam pula, air pancut akan bertukar menjadi latar pemandangan indah, seakan-akan sebuah lukisan senja yang sempurna.

Pengalaman Terbaik Resort Ikonik
Kehadiran penulis ke Lexis Hibiscus baru-baru ini, antara pengalaman unik yang begitu menguja kerana bukan sahaja disajikan dengan keindahan reka bentuk resort, tetapi juga merasai sendiri servis terbaik bertaraf lima bintang. Proses daftar masuk begitu sempurna dan pantas sebelum dibawa ke bilik penginapan. Uniknya tentang Lexis Hibiscus ialah, selepas daftar masuk di bangunan utama, pengunjung akan dibawa menaiki buggy ke bilik penginapan masing-masing. Sambil penulis dihantar ke bilik, sempatlah menikmati pemandangan dan suasana laut yang begitu indah. Lupa seketika kesibukan tugasan harian apabila minda dan fizikal terbuai dengan tiupan angin laut.

Sebaik tiba, suasana bilik yang diberi sentuhan dekorasi moden serta luas sememangnya memukau dan menarik perhatian penulis. Paling utama setiap bilik dibahagikan kepada tiga segmen iaitu ruang tidur, bilik persalinan dan akhir sekali kolam renang dan sauna persendirian. Bilik yang cukup luas dan selesa untuk sebuah keluarga ini menjanjikan pengalaman yang tidak akan dilupakan oleh penginap. Ini kerana setiap biliknya mempunyai kolam renang dan sauna persendirian malah anda sekeluarga boleh bermandi manda dengan bebas tanpa mengira waktu.

Keindahan Bilik Pukau Tarikan
Sentuhan resort kontemporari dan avant-garde ini, diberi sentuhan reka bentuk oleh sekumpulan pereka terkenal. Ia menggabungkan 639 buah vila dengan kolam renang yang meliputi 117 bilik di sebuah bangunan dan 522 unit vila di atas air. Setiap unit di Lexis Hibiscus adalah luas, dengan dekorasi dalaman yang menawan dan dilengkapi dengan kemudahan bersesuaian untuk tujuan berehat dan penginapan yang sempurna. Sesuatu yang dominan tentang vila-vila ini adalah kesemuanya disediakan dengan kolam renang dan sauna persendirian, menawarkan sentuhan kemewahan dan kemudahan yang tiada tolak banding.

Antara bilik-bilik yang terdapat di Lexis Hibiscus adalah Executi Pool Villa (108 unit) yang terletak ditempatkan di bahagian badan daun bunga raya. Kelebihan tentang unit ini ialah ia terletak berdekatan dengan bangunan utama. Oleh itu penginap boleh berjalan kaki tanpa perlu menaiki buggy untuk ke restoran dan lobi utama. Manakala Premium Pool Villa (292 unit) terletak di bahagian kelopak. Sky Pool Villa (114 unit) pula terletak di bangunan utama dan setiap biliknya menghadap ke Selat Melaka. Panorama Pool Villa (114 unit) pula mempunyai pandangan ke arah air pancut dan juga lebih privasi. Ia terletak di bahagian stigma bunga.